text:
WASE 4
‘O Jiova, . . . sa Levu na Nona Kaukaua’
1, 2. Na cava e so na ka veivakurabuitaki sa raica oti o Ilaija? Na cava e se sega vakadua ni raica e qai raica mai na qaravatu ena Ulunivanua o Orepi?
E SEGA ni ka vou vei Ilaija na yaco ni ka veivakurabuitaki. Dua na gauna, a dau vakani koya voli na reveni ena nona dro tiko ni sagai me vakamatei. Sa raica o koya e rua na saqa ni valawa kei na waiwai erau sega ni oti rawa ena dua na lauqa balavu a bula donuya. Sa bau raica sara mada ga na lutu ni bukawaqa mai lomalagi me vaka a masuta. (1 Tui, wase 17, 18) Ia, e duatani duadua na ka e sa raica oqo.
2 Ni vuni toka ena gusu ni dua na qaravatu volekata na Ulunivanua o Orepi, e qai raica e so na ka e se sega ni bau raica ena nona bula. E tekivu raica na bula mai ni cagi. E rairai vakuru sara ga na lomalagi ena rorogo ni cagi baleta ni sea na veiulunivanua na kena kaukaua, qai vorolaka na veiuluvatu. Tarava na sakure ni vanua ena dua na uneune kaukaua sara. Kuria mai e dua na kama bula. E rairai vakila sara ga na katakata warumisa ni kama oqo o Ilaija ena vanua e toka kina.—1 Tui 19:8-12.
“Raica, sa lako voli ko Jiova”
3. Na cava e vakadinadinataka o Ilaija me baleti Jiova? Eda vakadinadinataka tale ga vakacava oqori nikua?
3 Na veika kece e raica oqo o Ilaija era vakaraitaka kece ga e dua na ka—na kaukaua levu e tu vua na Kalou o Jiova. Eda sega ni lecava na kaukaua levu i Jiova. E sega ni gadrevi me vakadinadinataki tale vei keda meda qai vakabauta. E kaya vei keda na iVolatabu ni veika e bulia na Kalou e sa ivakadinadina ni nona “kaukauwa tawamudu kei na nona tu Vakalou.” (Roma 1:20) Vakasamataka mada na tibi ni liva kei na vadugu ni kurukuru, na vakere ni tamatama ni savu lelevu, na vakaitamera ni lomalagi, kei na kalokalo e drau era sausauriva! Sega li ni o vakadinata ni veika oqo era vakaraitaka na kaukaua ni Kalou? Ia, e levu nikua era sega ni via kauaitaka na kaukaua ni Kalou. E so sara mada ga era raica vakatani. Ia, na noda kila vinaka na kaukaua i Jiova ena uqeti keda sara ga meda toro voleka vua. Oya na vuna sa vakarautaki kina na imatai ni iwasewase ni ivola oqo meda vulica vinaka sara kina na veika e vauca na kaukaua duatani duadua i Jiova.
Dua Vei Ira na Ka e Kilai Tani Kina o Jiova
4, 5. (a) Na cava e mai cavuti vata tiko kina na yaca i Jiova kei na nona kaukaua? (b) Na cava e veiganiti kina nona digitaka o Jiova na bulumakau tagane me vakatakarakarataka nona kaukaua?
4 Sega ni dua e tautauvata kei Jiova ena kaukaua e tu vua. E kaya na Jeremaia 10:6: “Sa sega e dua me vakataki kemuni, Jiova; sa levu koi kemuni, ka sa levu na yacamuni e na kaukauwa.” Raica ni cavuti vata tiko i ke na kaukaua i Jiova kei na yacana. Nanuma tale ga ni yacana e kena ibalebale, “O Koya e Vakavuna me Yaco.” Na cava e rawa kina vei Jiova me bulia na ka ga e vinakata, me vakayacora tale ga na ka ga e vinakata? Dua na ka e rawata kina oya na nona kaukaua. Io, na kaukaua e tu vua e sega ni vakaiyalayala. Na ka e nakita ena yaco ga. Sa rauta me dua na kena idivi na nona kaukaua.
5 E vakayagataka o Jiova e so na vosa vakatautauvata me vakarawarawataka na noda kila na kaukaua vakaitamera e tu vua. Me vaka eda sa raica oti, e dau vakayagataka na bulumakau tagane me vakatakarakarataka nona kaukaua. (Isikeli 1:4-10) E veiganiti dina na vakatautauvata oqo baleta ni so mada ga na bulumakau tagane manoa era levu qai kaukaua. E sega tale ni dua na manumanu kaukaua era kila na kai Palesitaina ena gauna vakaivolatabu, me tautauvata kei na bulumakau tagane. Ia, era kila o ira e dua na mataqali bulumakau e vakadomobula cake sara—na bulumakau kila e vakatokai na auroch, e sa kawaboko ena gauna oqo. (Jope 39:9-12, NW) A kaya ena dua na gauna na emapara ni Roma o Julius Caesar ni mataqali bulumakau tagane oqo era vaka sara tu ga na levu ni elefaniti. E vola o koya ni “vakadomobula na nodra kaukaua,” qai “duatani na nodra totolo.” Macala tu ga ni o na vakila na kemu somidi kei na nomu malumalumu wale ni o mai duri tu ena yasa ni dua na manumanu vakadomobula vaka oqori!
6. Na cava e vakatokai taudua kina o Jiova me “Kalou kaukauwa duaduaga”?
Aisea 40:15) E duatani taudua o Jiova ni sega ni vakaiyalayala na nona kaukaua, o koya taudua ga e vakatokai me “Kalou kaukauwa duaduaga.” * (Lako Yani 6:3) O Jiova e Kalou “daugumatua sara” qai “levu na nona kaukauwa.” (Aisea 40:26) E sega ni oti rawa na kaukaua levu e tu vua. E sega ni vakararavitaka tale vua e dua na nona kaukaua, ni “sa nona ga na Kalou na kaukauwa.” (Same 62:11, neitou na matanivola kala.) Ia, na sala cava e dau vakaraitaka kina o Jiova na nona kaukaua?6 E vaka kina na somidi ni tamata kei na nona malumalumu ni vakatauvatani kei na Kalou kaukaua o Jiova. Vei koya, o ira na veimatanitu qaqa era vaka ga na kuvunisoso ena dari ni ivakarau. (
Sala e Dau Vakaraitaka Kina o Jiova Nona Kaukaua
7. Na cava na yalo tabu i Jiova, na cava eda kila mai na kena vosa taumada ena iVolatabu?
7 E drodro tu ga mai vei Jiova na yalo tabu, e sega ni oti rawa. Oqo sara ga na sala e dau vakaraitaka kina o Jiova na nona igu, se nona kaukaua. Ena Vakatekivu 1:2 (NW), e tukuni kina na yalo tabu me “igu dau cakacaka ni Kalou.” Na vosa taumada vakaiperiu kei na vosa vakirisi e vakadewataki tiko me “yalo” e rawa ni vakadewataki tale ga ena so na gauna me “cagi,” “icegu,” se “vakacevaruru.” Era kaya na daunivosa ni vosa taumada oqo e vakaibalebaletaki tale tiko ga ena yavala se cakacaka ni dua na igu tawarairai. Na yalo ni Kalou e vaka ga na cagi nida sega ni raica e matada, ia na ka e cakava e vakilai, e laurai.
8. Ena iVolatabu, e dau vakatauvatani kei na cava na yalo ni Kalou? Na cava e sota donu kina na vakatautauvata oqo?
8 Na yalo tabu ni Kalou e sega ni dua na ka e dredre me rawata. E rawa ni vakayagataka o Jiova me cakava kina na ka ga e via cakava. Sa rauta me dau tukuna vakaibalebale na iVolatabu ena so na gauna ni yalo ni Kalou e “qaqalo” ni ligana, se “liga[na] kaukauwa,” se “liga[na] sa dodo yani.” (Luke 11:20; Vakarua 5:15; Same 8:3) O keda na tamata e rawa nida vakayagataka na ligada ena levu na mataqali cakacaka e duidui na kaukaua e gadrevi kina. Na Kalou tale ga e rawa ni vakayagataka na yalona me cakava kina na ka ga e vinakata—me bulia beka kina na atomi somidi sara, me wasea rua kina na Wasa Damudamu, se vakavuna mera duivosavosa na lotu Vakarisito ena imatai ni senitiuri.
9. O cei soti e vakarurugi ena lewa i Jiova?
9 E Turaga Sau o Jiova, o koya gona, e vakayagataka tale ga na nona kaukaua ena nona veiliutaki. Vakasamataka mada mera vakarorogo tu ena nomu lewa e lewe milioni vakamilioni, ra qai kaukaua, ra vuku. E vaka sara tu ga oqori o Jiova. Era lewe vuqa na nona tamata era dau vakarorogo ena nona lewa. (Same 68:11; 110:3) Ia, e ka malumalumu wale na tamata ni vakatauvatani kei na agilosi. Ena gauna mada ga e kabai ira mai kina na tamata ni Kalou na mataivalu ni Asiria, e dua wale ga na agilosi e vakamatea e 185,000 vei ira na sotia oqori ena dua ga na bogi! (2 Tui 19:35) Io, o ira na agilosi ni Kalou era “uasivi e na kaukauwa.”—Same 103:19, 20.
10. (a) Na cava e vakatokai kina na Kalou kaukaua duadua me o Jiova ni lewe vuqa? (b) O cei na ka buli kaukaua duadua vei ira na ibulibuli i Jiova?
10 Era le vica sara mada na agilosi? A raica ena nona raivotutaki lomalagi na parofita o Taniela e 100 na milioni vakacaca na kabula vakayalo nira tu ena mata ni itikotiko vakaturaga i Jiova, ia a sega ni tukuni se sa o ira kece sara ga na agilosi oya se sega. (Taniela 7:10) O koya gona, e rawa ni vicavata tu na drau na milioni na agilosi. Oya na vuna e dau vakatokai kina na Kalou me o Jiova ni lewe vuqa. Na icavuti oqo e vakamatatataka na nona itutu vakaturaganivalu ni liutaki ira tu e dua na iwiliwili vakaitamera ni agilosi kaukaua. Vei ira kece na kabula vakayalo oqo, sa qai lesia o Jiova me dua e liutaki ira, oya na Luvena lomani sara ga, o koya a “vakatuburi e liu ka qai muri na ka kecega ka caka.” (Kolosa 1:15) O Jisu na ka buli kaukaua duadua i Jiova, e nodra turaga na agilosi kece wili kina na serafimi, kei na jerupi.
11, 12. (a) Dau vakilai vakacava na kaukaua ni Vosa ni Kalou? (b) E vakaraitaka vakacava o Jisu ni tu dina vei Jiova na kaukaua?
11 E tiko e dua tale na sala e dau vakayagataka kina o Jiova na nona kaukaua. E kaya na Iperiu 4:12: “Sa bula na vosa ni Kalou, ka kaukauwa.” O vakadinata ni mana na vosa se itukutuku ni Kalou, e maroroi tu ena iVolatabu? E rawa ni vakaukauataki keda, vaqaqacotaka noda vakabauta, vukei keda tale ga meda veisautaka noda bula. Na yapositolo o Paula a vakaroti ira na wekana lotu Vakarisito mera qarauni ira mai vei ira na tamata ivalavala torosobu. E qai tomana: “Ia dou sa vakakina eliu.” (1 Korinica 6:9-11) Io, sa laurai ena nodra bula na kaukaua ni “vosa ni Kalou,” e veisautaki ira sara ga.
12 E vakaitamera dina na kaukaua i Jiova, e dau mana na sala e vuqa e vakayagataka kina, o koya gona, e sega ni dua na ka e vakalatilati rawa e matana. A kaya o Jisu: “Sa rawarawa vua na Kalou na ka kecega.” (Maciu 19:26) Ia, na inaki cava e dau vakayagataka kina o Jiova nona kaukaua?
Vakayagataka Nona Kaukaua me Rawa Kina Nona iNaki
13, 14. (a) Na cava eda kaya kina ni sega ni ivurevure ga ni kaukaua o Jiova? (b) E dau vakayagataka e vei na nona kaukaua?
13 E sega ni dua na kaukaua e vuravura e yacova rawa na kaukaua ni yalo tabu i Jiova; ia e sega ni kena ibalebale oqo ni ivurevure ga ni kaukaua o Jiova. Kena veibasai ga ni dua dina na Kalou bula o koya, e rawa ni lewa vinaka sara tu ga na nona kaukaua. Ia, e dau vakayagataka e vei?
14 Eda na qai raica ni vakayagataka na Kalou na nona kaukaua me bulibuli, me veivakarusai, me veitaqomaki, me vakalesuya tale mai na ka e yali, se cava ga e nanuma o koya me yaco kina nona inaki uasivi. (Aisea 46:10) So na gauna e dau vakayagataka o Jiova nona kaukaua me vakatakila kina e so na ka e baleti koya kei na nona ivakatagedegede. Ia, e dau vakayagataka vakalevu duadua nona kaukaua me vakayacora kina na nona inaki—oya me vakacerecerea kina na yacana, qai vakadinadinataka na dodonu ni nona veiliutaki ena nona vakayagataka na matanitu nei koya na Mesaia. Ena sega ni vakasevai rawa na inaki oqori.
15. Ni vakayagataka o Jiova nona kaukaua ena vukudra na nona tamata, na cava e dau kena inaki? E yaco vakacava oqo ena vuku i Ilaija?
15 Dau vakayagataka tale ga o Jiova nona kaukaua meda vinaka yadua kina. Nanuma na ka e kaya na 2 Veigauna 16:9: “Sa veiraiyaki na mata i Jiova e vuravura taucoko, me totaki ira vakaidina sa dodonu na lomadra vua.” Na veika e sotava o Ilaija eda sa raica oti mai e ivakadinadina ni ka oqo. Na cava e vakaraitaka kina vua o Jiova nona kaukaua levu? Sa vosa bubuluitaka na ranadi ca o Jesepeli me na vakamatei Ilaija. Mani dro me bula na parofita oqo. E nanuma ni sa sega ni dua e rawa ni maroroi koya, e rere, qai yalolailai—e nanuma tale beka ga ni sa tawayaga nona oga. Sa qai vakacegui koya o Jiova ena nona vakaraitaka vua na nona kaukaua levu vakalou. Na cagi, uneune, kei na bukawaqa e vakaraitaka ni o koya na vu ni kaukaua duadua ena lomalagi kei vuravura e tiko vata kei Ilaija. E sega ni dua na vuna me rerevaki Jesepeli kina ni nona ito na Kalou kaukaua duadua ga!—1 Tui 19:1-12. *
16. Na cava me vakacegui keda kina na noda vakasamataka na kaukaua levu i Jiova?
16 E sa sega ni gauna ni cakamana oqo, ia mai na gauna i Ilaija me yacova mai oqo, se sega ni veisau o Jiova. (1 Korinica 13:8) E tu vakarau o koya me vakayagataka nona kaukaua ena vukudra na lomani koya. E vakaitikotiko o koya ena itikotiko vakayalo cecere mai lomalagi, ia e sega ga ni yawa vei keda yadua. E sega ni vakaiyalayala nona kaukaua, e sega kina ni dua na ka vua na yawa ni vanua. Io, “sa voleka ko Jiova vei ira kecega era sa masu vua.” (Same 145:18) Dua na gauna a kere veivuke vei Jiova na parofita o Taniela, se bera mada ga ni mudu nona masu sa rairai mai vua e dua na agilosi! (Taniela 9:20-23) Ni loma i Jiova me vakaukauataka e dua e lomana, e sega ni dua na ka e rawa ni tarovi koya.—Same 118:6.
Ena Dredre Beka Noda Torova na Kalou ni sa Rui Kaukaua?
17. Na rere vakacava e dodonu me vakavuna vei keda na kaukaua i Jiova? Na rere vakacava me kua ni vakavurea?
17 Meda rerevaka beka na Kalou ena vuku ni nona kaukaua? Eda na sauma ena io kei na sega. Io, baleta na nona kaukaua e dodonu Same 111:10) Eda na sauma tale ga ena sega, baleta ni sega ni dodonu meda domobulataki Jiova ena vuku ni nona kaukaua, sega tale ga ni dodonu meda lai rere kina ni torovi koya.me uqeti keda meda rerevaki koya, na rere e yavutaki ena veidokai kei na veivakalagilagi eda a dikeva ena wase sa oti. E kaya na iVolatabu ni rere vaka oqori “sa kenai vakatekivu ni vuku.” (
18. (a) Na cava era sega ni dau vakabauti kina o ira e tu vei ira na kaukaua ni lewa? (b) Eda kila vakacava ni kaukaua i Jiova e sega ni rawa vakadua ni temaki koya se rawai koya?
18 E dau vakayagataka cala ga na lewa na tamata ivalavala ca, me vaka ga eda sa vakadinadinataka ena ivolatukutuku ni kawatamata. Kena irairai ni lewa e dau temaka na tamata. Na levu ga ni lewa e vakatautaki vua, na levu tale ga ni nona rawa ni temaki me vakayagataka vakatani. (Dauvunau 4:1; 8:9) Oqo na vuna sa ra sega ni dau vakabauti kina, ra sega tale ga ni douvaki o ira e vakatautaki vei ira na lewa. Ia, o Jiova e tu kece vua na lewa kei na kaukaua. Sa temaki koya beka se rawai koya me vakayagataka kina vakatani? Sega sara! Me vaka eda sa raica mai, e Kalou savasava o koya, e sega tale ga ni rawa ni temaki se rawai, e tabucala. O Jiova e sega ni tautauvata kei ira na iliuliu ivalavala ca ena vuravura ca oqo. O Jiova e se sega vakadua ni vakayagataka vakatani na nona kaukaua, ena sega tale ga ni vakayagataka vakatani ena gauna sa tu oqo e matada.
19, 20. (a) Ni vakaraitaka o Jiova nona kaukaua, e dau vakaraitaka vata kei na cava? Na cava e veivakacegui kina oqo? (b) O na vakamacalataka vakacava na yalomalua i Jiova? Na cava e veivakacegui kina ni oqo e dua na ka e kilai tani kina o koya?
19 Nanuma tiko ni o Jiova e sega ni Kalou kaukaua wale ga. Eda na qai vulica ni o koya e Kalou lewadodonu, vuku, qai dau loloma. Ia, meda kua ni nanuma ni o Jiova e tiko ga na gauna e vakaraitaka kina nona kaukaua, duatani ga na gauna qai vakaraitaka kina nona loloma, se veika cava tale e dau kilai kina. Baleta eda na qai raica ena vo ni wase ni ivola oqo ni gauna kece e dau vakaraitaka kina o Jiova nona kaukaua, e dau vakaraitaka vata kei na nona lewadodonu, vuku, kei na nona loloma. Vakasamataka tale mada e dua na ka e dau kilai tani kina na Kalou, ia e sa bau kunekunei dredre sara ga vei ira na iliuliu kei vuravura nikua—na yalomalua.
Neumi 1:3, neitou na matanivola kala.) E sega ni dau totolo o Jiova me vakayagataka nona kaukaua vei keda na tamata, vei ira sara mada ga na ivalavala ca. E yalomalua qai yalovinaka. E vakacudrui ena levu sara na gauna, ia e vakadinadinataki koya tu ga ni “daubera ni cudru.”—Same 78:37-41.20 Kaya mada ke o sotava e dua na tamata e vakavurere na kena levu, qai kaukaua. Ia, oti o sa qai vakila ni tamata yalovinaka dina. E dau tu vakarau ena gauna kece me vakayagataka nona kaukaua me vukei ira kina na dravudravua kei na malumalumu, me taqomaki ira tale ga. E sega vakadua ni vakayagataka vakatani nona kaukaua. O raica ni vosa vakacacataki, ia e dua tu ga—e yalomalua, e yalomalumalumu, e yalovinaka sara mada ga. O lai vakasamataka mai o iko ni sa na bau dredre mo vakaraitaka na yalomalua kei na yalomalumalumu, vakauasivi ke tu vei iko na kaukaua e tu vua! E macala ni o na taleitaka na tamata vaka oqori, o na via toro voleka vua! Io, e levu cake sara na vuna meda toro voleka kina vei Jiova, na Kalou kaukaua. Vakasamataka na matavosa e kau mai kina na ulutaga ni wase oqo: “Sa daubera ni cudru ko Jiova, ka sa levu na nona kaukauwa.” (
21. Na cava e sega ni via vakasaurarataki keda kina o Jiova meda cakava na lomana? Na cava eda kila rawa e ke me baleti koya?
21 Raica mada na yalomalua i Jiova mai na dua tale na yasana. na galala meda digia se da na qaravi koya se sega. E veivakasalataki ena leqa ni digidigi cala, e vakaraitaka tale ga na icovi ni digidigi donu. Ia, e laiva meda dui lewa na noda digidigi. (Vakarua 30:19, 20) E sega ni taleitaka o Jiova na veiqaravi e caka vakavoraki, se cakava e dua ni domobulataka wale ga na nona kaukaua. E vakasaqarai ira era via qaravi koya dina, era qaravi koya nira lomani koya.—2 Korinica 9:7.Ke sega ni vakaiyalayala na nomu kaukaua, sega beka ni rawa mo temaki mo vakasaurarataki ira e so mera cakava na ka o vinakata? E sega ni vakaiyalayala na kaukaua i Jiova, ia e sega ni vakasaurarataki keda meda qaravi koya. E macala ni noda bula tawamudu e vakatau duadua ga ena noda qarava na Kalou, ia o Jiova e sega ga ni vakasaurarataki keda meda qaravi koya. E dokai keda yadua, e solia vei keda
22, 23. (a) Eda kila vakacava ni o Jiova e dau via wasea yani nona kaukaua? (b) Cava eda na qai raica ena wase e tarava?
22 Meda raica sara mada oqo na vuna meda kua ni domobulataki koya kina na Kalou Kaukaua Duadua. O ira na tamata e tu vei ira na kaukaua ni veiliutaki era sega ni dau via wasea na kaukaua oqori. Ia, o Jiova e ka ni marau vua me solia yani na nona kaukaua ni veiliutaki vei ira nona tamata yalodina. E wasea yani na veiliutaki, dua na kena ivakaraitaki na nona wasea sara mada ga vua na Luvena. (Maciu 28:18) Tiko tale e dua na sala e solia kina na kaukaua vei ira nona tamata. E kaya na iVolatabu: “I Jiova, ko ni sa cecere, sa nomuni ga na kaukauwa, kei na lagilagi, kei na gumatua, kei na ka vakaturaga: ni sa nomuni ga na ka kecega mai lomalagi, kei vuravura; . . . Sa tiko e ligamuni na kaukauwa kei na qaqa, sa rawarawa talega ki na ligamuni me vakalevulevuya na tamata kece, ka vakaukauwataka.”—1 Veigauna 29:11, 12.
23 Ena tu vakarau o Jiova me vakaukauataki iko. E dau solia sara mada ga “na kaukauwa mana levu” vei ira na via qaravi koya. (2 Korinica 4:7) Sega li ni gu na yalomu mo toro voleka vua na Kalou kaukaua oqo, na Kalou e yalovinaka qai dau vakayagataka vakadodonu nona kaukaua? Eda na qai raica ena wase e tarava nona vakayagataka nona kaukaua o Jiova me bulibuli.
^ para. 6 Na vosa vakirisi e vakadewataki i ke me “Kalou kaukauwa duaduaga” e kena ibalebale, “Koya e Lewa na Ka Kece; Koya e Nona na Kaukaua Kece.”
^ para. 15 E kaya na iVolatabu ni “sa segai e na cagi . . . , tavuki ni vanua” kei “na bukawaqa ko Jiova.” Era kila na tamata i Jiova ni sega ni dau tu ena cagi kaukaua se veika vaka oya o koya, me vaka era nanuma e so me baleti ira na veikalou era dau tukunitaki. E rui levu o koya, e sega ni rawa kina ni tiko ena dua vei ira na ka ga e bulia.—1 Tui 8:27.


c: text/html

text:
Kacivi na iliuliu vakaitaukei jeti vuka Charter Oregon waqavuka rede kabani volekati au 877-959-6717 ena iotioti ni miniti waqavuka lala yavaqu iwasewase ni isau ni veiqaravi ni Citation ena vuku ena waqavuka me baleta na bisinisi, Leqa tubukoso, Yadudua na marau vata kei na noqu manumanu maroroi na waqavuka veiyaloni? Me na veivuke vinaka duadua waqavuka kabani o sa rawata ki na nomu icavacava ka tarava volai sara toka vakadodonu ka vakatotolo na ka rawarawa!
Me baleta na bisinisi ni vuka, na veiqaravi ni tu e vakarautaka e dua na vanua vakaitaukei kina na ira na itokani e rawa ni liutaka na bose ni bisinisi ka sega ni vakataotaki vinaka duadua ni nodra gauna ni veilakoyaki. Na nomudou dro rawa dau vakavodoki iko mai ena dua na rara ni waqavuka voleka yani ki na nomu itikotiko kei na kauti iko ki na dua voleka cake ki na nomu icavacava, vakalailaitaki na gauna e gadrevi me baleta na veilakoyaki ni qele nomu ilakolako.
Na lisi ni na veiqaravi eda solia
Mid vakaitaukei ni levu ni jeti Charter
Bibi vakaitaukei jeti Charter vuka
Turboprop vakaitaukei jeti Charter
Lala yavaqu vakaitaukei jeti Charter
Isau ni vakaitaukei jeti Charter
Vs vakaitaukei ni jeti Charter vuka. Kalasi ni imatai na waqavuka vakabisinisi
Na gauna o gadreva kina mo vuka, Digitaka na dodonu ni waqavuka e dau bibi. Nikua, e sa vaka me vakataki ena veimacawa e tiko e dua tale na akaude ni horrifying ni pasidia era sa rarawa vata kei na nodra veika sotavi vuka. Whether it’s the long lines at TSA, dau calati na vuka, viavialevu na pasidia, se e dua na kaimua ni waqavuka ka vaka me cakacaka dredre, na veika e sotavi vuka sa yaco me toso cake tikoga na dredre me baleta e vuqa na tamata. Me kena ikuri, vei ira kece ni na hassles sa vakaraitaka na itaukei ni waqavuka vaka, ena dua na gauna ni onboard, you’ll likely be met with seats that are so crammed together you can hardly move. E ka ni marau, e nomu na digidigi.
E dua na Oregon vakaitaukei na jeti tu vuka veiqaravi me dua na sala cecere me yaco ki na nomu icavacava ena vakacegu. You’ll often have more options regarding fight times as well as stopovers, ka rawa ni vukei iko mo vosa na veika o sa sotava vuka me sotava na nomu gagadre eso. A private plane for rent in Oregon simply provides far more flexibility than you’ll ever be able to find with a traditional commercial carrier. Me ikuri ni levu na galala, you’ll also discover that your flight provides greater comfort. You’ll have more leg room, veivakacegui cake, kei na kaukauwa me taura tale na nomu iyaya, Kevaka e gadrevi. Vuka e dua na tu vakatikitiki rawa talega ni sau levu cake na ka mai na kena raitayaloyalotaka ni vuqa na tamata.
If you’ve ever wondered, na cava soti na yaga ni dua na waqavuka ni iotioti na miniti lala sara ni yavaqu volekati au? You’re in for a treat. Me qarava na iotioti ni miniti oqo vakawasoma ni sa ivodovodo vakalailaitaki, but all of the same benefits that you’d get with a private jet charter. Na gauna e vuka kina na taukei ni waqavuka na pasidia ki na dua na koro levu, Ia era sa sega ni dua na pasidia me baleta na vuka lesu mai ki na rara ni waqavuka ki vale, era na dau ni cabora na ivodovodo reduced me rawa ni da vakasinaita na oqo na vuka ni lala tu na yavana. E rawa mo vakasaqara me baleta na vuka oqo, kei na vakabulai ni vakalevu na ilavo ke o kunea e dua me sota vata kei na nomu ituvatuva.
Private Jet Charter Flight Service Near Me Oregon
Na lisi ni raraba kei na dua na vanua vuni na yaca ni rara ni waqavuka ni jeti ni veilakoyaki ni koya tu e maliwa lala ena yasayasa vaka-Oregon https://en.wikipedia.org/wiki/List_of_private-use_airports_in_Oregon
vukaca vakaitaukei tu Washington | vukaca ni yavana lala tu Portland

robotstxt: allowed

filter: keep


text: 5 Oti ya e qai caka mai Jerusalemi e dua na nodra soqo+ na Jiu, mani lako cake kina o Jisu.2 E tiko ena Matamata ni Sipi+ mai Jerusalemi e dua na tobu, e yacana vei ira na Iperiu o Peceseita, e lima na kena varada.3 Era davo tu ena vanua qo e levu na tauvimate, na mataboko, na lokiloki, kei ira e mate na veitikiniyagodra.4 *——5 E tiko e kea e dua na tagane sa 38 na yabaki nona tauvimate voli.6 Ni raici koya o Jisu ni davo toka, e kila sara ni sa tauvimate dede tu, e tarogi koya: “O via bula?”+7 E tukuna na tamata tauvimate: “Turaga, e sega ni dua me keveti au ina tobu ena gauna e yavalati kina na wai, niu se lako tiko, e liu tale vei au e dua.”8 E kaya vua o Jisu: “Tucake, taura nomu idavodavo, mo lako.”+9 A bula vakasauri na tamata ya, e taura nona idavodavo, mai taubale yani.E Siga ni Vakacecegu na siga ya.10 Era mani kaya na Jiu vua na tagane sa vakabulai: “E Siga ni Vakacecegu nikua, e tabu mo kauta tu va qori nomu idavodavo.”+11 E kaya vei ira: “O koya ga e vakabulai au e kaya, ‘Taura nomu idavodavo mo lako.’”12 Era tarogi koya: “O cei e kaya vei iko, ‘Taura nomu idavodavo mo lako’?”13 Ia e sega ni kila se o cei e vakabulai koya, ni sa curu maliwai ira na ilala levu era tu e kea o Jisu.14 Oti ya sa qai kunei koya o Jisu ena valenisoro, e kaya vua: “Raica, o sa bula. Kua tale ni qai valavala ca de yacovi iko e dua na ka torosobu.”15 E lako na tagane ya qai tukuna vei ira na Jiu ni a vakabulai koya o Jisu.16 Era mani tusaqati Jisu na Jiu ni a cakava qo ena Siga ni Vakacecegu.17 Ia e qai kaya vei ira o Jisu: “E cakacaka tiko ga o Tamaqu me yacova mai qo, au cakacaka tale tiko ga o yau.”+18 Qo na vuna sa qai kaukaua ga kina nodra via vakamatei koya na Jiu, ni beca na Siga ni Vakacecegu, e kaya tale ga ni Tamana na Kalou,+ e vakatauvatani koya kina kei na Kalou.+19 E mani sauma vei ira o Jisu: “Au tukuna vakadodonu sara vei kemuni, e sega ni dua na ka e cakava ga vakataki koya na Luvena, na ka ga e raica ni cakava o Tamana.+ Na ka ga e cakava o Tamana e cakava tale ga o Luvena.20 E lomani Luvena o Tamana,+ e vakaraitaka vua na ka kece e dau cakava, ena qai vakaraitaka vua na cakacaka e uasivi ira qo moni kurabui kina.+21 Me vaka ga nona vakaturi ira na mate o Tamana qai vakabulai ira,+ o Luvena tale ga e vakabulai ira ga e vinakata.+22 Ni sega ni lewa e dua o Tamana, sa solia ga vei Luvena me vakatulewa,+23 mera rokovi Luvena kece me vaka ga nodra rokovi Tamana. O koya e sega ni rokovi Luvena e sega ni rokovi Tamana e talai koya mai.+24 Au tukuna vakadodonu sara vei kemuni, o koya e rogoca noqu vosa qai vakabauti koya e talai au mai ena bula tawamudu,+ ena sega ni lewai, ia ena lakosivita na mate me bula.+25 “Au tukuna vakadodonu sara vei kemuni, sa roro mai na gauna, sa kena gauna sara ga qo, mera rogoca kina na mate na domo ni Luve ni Kalou, o ira ga na rogoca era na bula.26 E tiko vei Tamana na kaukaua me veivakabulai,+ e sa solia tale ga vei Luvena na kaukaua qo me veivakabulai.+27 E solia vua na lewa me vakatulewa,+ ni Luve ni tamata o koya.+28 Ni kua ni kurabui ena ka qo, ni sa voleka mai na gauna mera rogoca kina na domona o ira kece na tu ena ibulubulu nanumi*+29 mera tucake mai. O ira na cakava na ka vinaka era na vakaturi mera bula, kei ira na cakava na ka ca era na vakaturi mera lewai.+30 Au sega ni cakava rawa e dua na ka vakataki au ga. Au vakatulewa ena ka ga au rogoca, e dodonu tale ga noqu vakatulewa,+ niu sega ni muria na lomaqu, na loma i koya ga e talai au mai.+31 “Keu mai tukuni au tiko ga, e sega ni dina noqu itukutuku.+32 E tiko e dua tale e vakadinadinataki au, au kila tale ga ni dina nona itukutuku me baleti au.+33 Oni a tala eso na tagane vei Joni, e vakadinadinataka tale ga o koya na ka dina.+34 Au sega ni nuitaka na itukutuku ni tamata, ia au tukuna na ka kece qo moni vakabulai kina.35 Na tagane ya e vaka na cina e waqa qai ramase tu, oni via marautaka vakalekaleka ga na nona rarama.+36 Na kequ itukutuku e levu cake vei Joni. Na cakacaka sara ga e lesi au kina o Tamaqu meu vakacavara au sa cakava tiko, au vakadinadinataka tale ga ni talai au mai o Tamaqu.+37 Na Tamaqu e talai au mai e tukuni au tale ga.+ Oni se sega ni rogoca na domona se raici koya ena dua na gauna.+38 E sega ni tiko e lomamuni na nona vosa, ni oni sega ni vakabauti koya e tala mai.39 “Oni nanuma ni nomuni vakasaqaqara ena iVolatabu+ oni na rawata kina na bula tawamudu, ia na ka kece qori* e tukuni au.+40 Oni qai sega ni via lako mai vei au+ moni bula kina.41 Au sega ni ciqoma nodra veivakalagilagi na tamata,42 ia au kila vinaka ni oni sega ni lomana na Kalou.43 Au lako mai ena yaca i Tamaqu, ia oni sega ni vakabauti au, ke lako mai e dua tale ena yacana ga, oni na vakabauti koya.44 Oni na vakabauta vakacava ni oni dokai kemuni tiko ga vakataki kemuni, oni sega ni qara na lagilagi e solia na Kalou duabau?+45 Ni kua ni nanuma niu na beitaki kemuni vei Tamaqu, e dua ga e beitaki kemuni, o Mosese,+ o koya oni vakanuinui kina.46 Ke oni vakabauti Mosese dina oni na vakabauti au tale ga, ni a vola o koya na ka e baleti au.+47 Ia ke oni sega ni vakabauta na ka e vola, oni na qai vakabauta vakacava na noqu vosa?”


text:
RA TAROGA NA ITABAGONE
Au na Veiraurautaka Vakacava na ka au Kania
O rairai kila ni na vakavuna nomu tauvimate na kakana e sega ni bulabula. Ke o sega ni bulabula vakayago ni o se itabagone, o na sega tale ga ni bulabula ni o sa uabula, e vinaka gona mo vakatovotovotaka rawa qo na kania na kakana bulabula.
Cava e kena ibalebale mo veiraurautaka na ka o kania?
E kaya na iVolatabu meda ‘lewai keda vinaka,’ okati kina noda ivakarau ni kana. (1 Timoci 3:11) Ni o vakasamataka na ivakavuvuli qori, e vinaka me matata tiko vei iko e vica na ka qo . . .
Okati kina na iwasewase taucoko ni kakana. Na lima na iwasewase qo e okati kina na ka era buli mai na sucu, kakana e ivakabulabula ni yago (protein), vuanikau, kakana draudrau kei na kakana e tiko kina na witi. So era na sega ni kania e dua se vica na kakana ena iwasewase qori mera vakalutu yago kina. Ni o cakava qori sa na yali mai yagomu eso na ka e yaga ena nomu bulabula vakayago.
Tovolea mada qo: Vakekeli se tarogi nomu vuniwai me baleta na yaga ni iwasewase ni kakana yadua e yagomu. Kena ivakaraitaki:
Na kakana e tiko kina na yabia kei na suka (carbohydrates), ena vakaukauataka na yagomu. Na kena e tiko kina na ivakabulabula ni yago (proteins), e valuta na mate era curuma yani na yagomu, e vakabulabulataka qai vakavinakataka na dui sela ni yagomu. Ke o kania vakarauta na kakana uro, ena vakadredretaka na nomu tauvi mateniuto, o na vakila tale ga ni o bulabula.
“Au saga meu dau veiraurautaka na noqu kania na iwasewase ni kakana kece. E sega tale ga ni cala keu kania ena so na gauna na ka kamikamica se na kakana e voli mai valenikana. Ia me kua ni laukana tiko ga vakatabakidua na kakana qori. Ena vinaka me veiraurautaki.”— Brenda.
Sega ni veiraurautaki na ka o kania. Qori na nomu sega ni kana vinaka, o vakalala kete vakadede oti qai lai tini kana tu vakasivia, se o muduka nomu kania na kakana o dau taleitaka.
Tovolea mada qo: Vakavola na ivakarau ni nomu kana ena dua na vula. Vakacava na levu ni gauna o dau kania kina na kakana e sega ni bulabula e yagomu? O rawa ni veiraurautaka vakacava na ka o kania?
“Eso na siga au dau kania sara tu vakalevu na kakana e tiko kina na calorie, so tale na siga ena vakalailai sara. Au mani muduka noqu kauaitaka na levu ni calorie e tiko ena kequ, meu kua ni kanavoro, sa rauta na kana keu sa mamau. E taura na gauna, ia qo au sa rawa ni veiraurautaka na levu ni ka au kania.”—Hailey.
O na dei vakacava kina?
Lalawa. E kaya na iVolatabu: “Na lalawa ni tamata gumatua ena tini vinaka ga.” (Vosa Vakaibalebale 21:5) Mo veiraurautaka vinaka na ivakarau ni nomu kana ena vinakati kina na lalawa.
“E vinakati mo lalawataka mo kania na kakana bulabula, levu na gauna ena vakarautaki sara ga e vale. Ena dredre toka, ia ena yaga sara vakalevu, o na vakabula ilavo tale ga.”—Thomas.
Kania ga na kakana bulabula. E kaya na iVolatabu: “Mo taura matua na vuku.” (Vosa Vakaibalebale 3:21) Na vuku ena vukei iko mo vakatovolea e levu tale na sala mo kania kina na kakana bulabula, e veiganiti tale ga vei iko.
“Au saga ena veisiga meu veisosomitaka na ka au kania. Kena ivakaraitaki, keu via kania e dua na ka e kamikamica, au na vakaisosomitaka qori ena dua na apolo. Sega ni dede au sa kania e veisiga na kakana bulabula!”—Kia.
Kua ni namaka vakasivia na ka. E kaya na iVolatabu: “Mo kania na kemu ena marau levu.” (Dauvunau 9:7) Ni o veiraurautaka na ka o kania, sega ni kena ibalebale mo rarawa kina, se kauaitaka tale vakamatailalai na kakana kece o kania. Kevaka mada ga o via vakalutu yago, e kena inaki ga mo bulabula kina. Kua gona ni namaka vakasivia na ka.
“E lutu na kequ bi ena 14 na kilokaramu, au sega vakadua ni bau vakalala kete, vakalutuka e dua na iwasewase ni kakana, se rarawataka niu sega ni kania e dua na ivakalomavinaka. Au kila ni na sega ni lutu ga vakasauri na kequ bi, ia ena vinakati meu veisautaka eso na ivakarau ni noqu kana.”—Melanie.


text:
22
1 Meke zama se Devita, “Tani sa vasina sapu kaqu koa sa Zelepade te Zihova sa Tamasa, meke gua tugo sa hope tadi pa Izireli pude vukivukihi va uququ.”
Vina Namanamana sa Kinurina sa Zelepade
2 Ke tioko varigara ni Devita sari doduru tie karovodi pu koa somana koari na tie Izireli, meke koa rini si vizati sa si kaiqa pude na tie peqo patu meke nama ni sari na patu tana kinurina sa Zelepade. 3 Vala ni tugo sa sari kobi aeana pude tavete ni poka meke kaiqa tiṉitoṉa aeana pude tadi tukutukudi rina sasada, meke na boronizi sapu lopu boka ta gilana sa mamatadi. 4 Vala ni tugo Devita sari huda sida pu lopu boka ta nae ura na ari na tie pa Taea meke pa Saedoni na paleke va soku mae ni sari na dekuru huda sida. 5 Sina zama se Devita, “Sa Zelepade te Zihova sapu kaqu kuria sa tuqu se Solomone si kaqu tolavaena hola si asa, meke leleana hola pude ta gilana valeana koari na tie pa kasia popoa. Ba na tie vaqura si asa, meke lopu ele boka taveti sa sari na tinavete gugua arini, ke arau kaqu taveti sari na vina namanama hire.” Ke na gerigeri veko nia e Devita sa Zelepade sipu lopu ele mate si asa.
6 Meke tiokia sa se Solomone sa tuna meke tozi nia sa pude kuria sa Zelepade te Zihova sa Tamasa pa Izireli. 7 Zama se Devita koe Solomone, “Tuqu, pa buloqu koa sa hiniva pude kuria rau sa Zelepade pa vina lavatana sa pozana e Zihova, sa qua Tamasa.* 2 Samuela 7:1-16; 1 Koron 17:1-14 8 Ba tozi nau Zihova, ‘Somana pa soku vinaripera si goi meke va mate soku tie. Koa gua sapu soku ehara si ele va zolori goi gua ke lopu hiva nigo Arau pude kuria agoi sa Qua Zelepade. 9 Ba kaqu podoa goi si keke koburu koreo, meke sa koburu asa si kote na tie bule. Na binule pa vinaripera si kote ponia Arau. Ura sa pozana sa si kote e Solomone, meke kaqu ponia Arau sa binule pa Izireli pa nana totoso binaṉara. 10 Asa kaqu kuria sa Zelepade pude va lavatia sa Pozaqu. Kaqu na tuqu si asa, meke Arau si kaqu na tamana sa, meke kaqu va turua Arau sa nana binaṉara pa Izireli ninae rane ka rane.’ ”
11 Meke zama hola la se Devita, “Tuqu, kaqu koa turaṉigo e Zihova si goi, meke kaqu gorevura sa Nana vina tatara pude va boka igo pude kuria sa Zelepade te Zihova. 12 Mani poni igo e Zihova sa ginilae meke sa ginilagilana pude boka turaṉi goi sari pa Izireli pa kinopudi ri Nana tinarae. 13 Gua meke kote ta manae si goi pana kopu valeani goi sari doduru tinarae pu ele garunu ni e Zihova koe Mosese pude tadi pa Izireli. Mu koa va ṉiṉira meke varane. Mu lopu matagutu na malohoro si goi.* Zos 1:6-9 14 Ele noma hola sa vinoriti taqarau pude va namanama nia sa Zelepade te Zihova, hola nia ṉeta vuro made gogoto tina kilo qolo, meke hola nia toloṉavulu made vuro tina kilo siliva. Na boronizi meke aeana si soku hola lopu boka ta pada mamatadi, gua tugo sari na huda na patu. Ba kaqu vagi va tomo la tu si agoi. 15 Soku hola sari na mua tie tavetavete si agoi. Koadia sari na tie peqo patu, tavete biriki, meke na kamada, meke gua tugo sari na tie, pu lopu boka ta nae, pu tumatumaedi na bokabokadi pa tinavete lima 16 pa qolo, siliva, boronizi, meke na aeana. Ego podalae nia sa tinavete, mani koa turaṉigo e Zihova.”
17 Meke garuni tugo e Devita sari na koimata pa Izireli pude toka nia se Solomone. 18 Zama si asa, “Se Zihova sa mia Tamasa si koana koa gamu meke ele poni gamu Sa sa binule pa doduru vari kali mia. Va boka au Sa si arau meke va kilasi rau sari doduru tie pu koadi kekenu koasa pepeso hie, meke kamahire si koa si arini pa kinopu te Zihova meke sari Nana tinoni Izireli. 19 Ke mamu nabulu nia se Zihova, sa mia Tamasa, pa doduru bulomia na maqomaqo mia. Mi podalae kuria sa Zelepade te Zihova sa mia Tamasa, pude boka veko ia gamu pa Zelepade sa Bokese Vinariva Egoi te Zihova, meke gua tugo sari doduru likakalae tava madidi pu tavetavete ni ri na hiama koasa vinahesina sa pozana Zihova.”


text:
Meu Masu Vei Ira na Sanito?
Kena iSau Vakaivolatabu
Sega. E tukuni ena iVolatabu meda masu duadua ga vua na Kalou ena yaca i Jisu. E kaya o Jisu vei ratou na nona tisaipeli: “Mo dou masu gona va qo: Tama i keimami mai lomalagi, me vakarokorokotaki na yacamuni.” (Maciu 6:9) A sega ni vakavulici ratou na nona tisaipeli me ratou masu vei ira na sanito, agilosi, se dua tale.
E tukuna tale ga o Jisu vei ira na nona imuri: “O yau na sala, na dina, kei na bula. Ena vukuqu ga ena qai torovi Tamaqu rawa kina e dua.” (Joni 14:6) O Jisu duadua ga e vakadonuya na Kalou me matataki keda.—Iperiu 7:25.
Vakacava keu masu vua na Kalou kei ira na sanito?
Qo na ka e kaya na Kalou, e wili tale ga ena Vunau e Tini: “O yau na TURAGA, na nomu Kalou, niu sa Kalou vuvu.” (Lako Yani 20:5, NAB) Na sala cava e “vuvu” kina na Kalou? E volai ena ivakamacala e ra ni vakadewa na New American Bible, ni vinakata meda “vakarorogo ga” vua. E vinakata na Kalou me vakayacori duadua ga vua na sokalou, wili kina na masu.—Aisea 48:11.
Eda vakacudruya na Kalou ke da masu vua e dua tale, se vei ira na sanito se agilosi yalosavasava. Ni cuva na yapositolo o Joni me vakarokoroko vua na agilosi, e tarovi koya na agilosi qai kaya: “Qarauna! Kua ni cakava qori! O yau na nomu itokani dauveiqaravi ga, au nodra itokani dauveiqaravi tale ga na tacimu era dau tukuni Jisu. Qarava na Kalou.”—Vakatakila 19:10.


text:
E VEISAUTAKA NA BULA NA IVOLATABU
Au Nanuma ni sa Bula Vinaka Duadua ga Qo
SUCU: 1982
VANUA: POLADI
KA E KILAI KINA: GUTA NA IVALAVALA VORAVORA, WAINIMATE GAGA, KEI NA CAKACAKA VINAKA
NOQU BULA E LIU:
Au sucu ena dua na tauni lailai e Poladi, volekata ga na iyala ni vanua e Jamani. Au vakila na bula vakacegu ena neitou itikotiko ni wavokita na veikau kei na iteitei. Rau uqeti au noqu itubutubu meu qara na bula vinaka, meu gumatua e koronivuli, me dua tale ga noqu cakacaka vinaka.
E tekivu veisau noqu bula niu lai vuli loya ena dua na univesiti ena siti o Wrocław. Niu yawaki rau noqu itubutubu, au vakailala ca. Au dau taleitaka na soka, ia au bobula kina ena nodra veiuqeti noqu itokani vou. Dua na timi mai Warsaw au dau taleitaka, au dau sarasara ena vanua kece ga e qito kina ena muanimacawa. Au dau lai gunu sivia kina, vakayagataka na wainimate gaga, so na gauna au tini sara ena veivala kei ira na ito ni timi adua. Na gauna qori au dau guilecava kina na oca ni bula e veisiga, ia au kila tale ga ni na rawa ni vakaleqa noqu via lai vuli loya ke ra vesuki au na ovisa.
Au dau taleitaka kei ira na noqu ilala na lako ina vale ni danisi kei na vanua ni veivakamarautaki e caka kina na gunu. Na lasa va qori e dau tini ga ena veibuturaki e gaunisala. Ra vesuki au vakavica na ovisa, ia au sega ni dau beitaki ena cala levu niu dau vaqumi ira ena so na gauna. Au nanuma ga ni sa bula vinaka duadua qo. Ia au kila deivaki ni cala na ka au cakava tiko. Au lai lotu ena veisigatabu me kua ni ca kina noqu lewaeloma.
VEISAUTAKI AU NA IVOLATABU:
Rau tukituki yani e vale ena 2004 na iVakadinadina i Jiova, au mani vakadonuya me keitou veitalanoa vakaivolatabu. Niu vulica na ibalebale ni lotu vaKarisito dina, sa qai ca ga vakalevu na lomaqu. Au kila ni dodonu meu muduka noqu gunu vakasivia, vakayagataki wainimate gaga, vaka kina noqu vakailala kei ira na sega ni muria na ivakatagedegede vakaivolatabu. Meu na veisautaka tale ga na noqu ivakarau ni bula meu kua ni dau cudrucudru. Au sa kila tu ni dodonu meu veisau, ia au se muria tiko ga na sala ca.
E veisau noqu bula ena dua na bogi niu tekivutaka na veibuturaki kei na walu na tagane. Sega ni yali rawa vei au na noqu sa davo tu e gaunisala, au lau vacu, caqeti tale ga na uluqu. Niu kila niu sa vakarau mate, au qai masu: “Vosoti au Jiova niu sega ni kauaitaka vakabibi na nomuni Vosa. Keu bula, au yalataka niu na vuli iVolatabu kei ira na iVakadinadina i Jiova, au na veisau tale ga.” Kalougata niu bula. Au dina ina noqu yalayala meu vulica na iVolatabu.
Au toki i Igiladi ena 2006. Noqu inakinaki meu lai rawa ilavo mai kina, meu qai lesu i Poladi meu lai tomana noqu vuli loya, ena ivakatagedegede e tiko sara e cake. Ia niu vuli iVolatabu tiko ga, e uqeti au e dua na tikinivolatabu. E vola na yapositolo o Paula: “Au okata mera tawayaga na ka kece ena vuku ni kena talei na kilai Karisito Jisu na noqu Turaga. Ena vukuna au bolea meu vakanadakuya na ka kece, au okata mera benu meu veivolekati kina kei Karisito.” (Filipai 3:8) E vakataki au na yapositolo o Paula, a vuli loya qai voravora nona bula. (Cakacaka 8:3) Ia e qai vulica e dua tale na ivakarau ni bula vinaka: me qarava na Kalou, qai saga nona igu me vakatotomuri Jisu. Niu vakasamataka vakatitobu na bula i Paula, au raica ni sega na marau ena cakacaka isaulevu kei na ivalavala voravora. Au vakadeitaka niu rawa ni veisau me vakataki Paula. Au mani vakatulewataka meu sa tu ga e Igiladi, meu kua ni tomana noqu vuli loya.
Na levu ga ni noqu vulici Jiova, na noqu volekati koya. E uqeti au na nona yalayala ni na vosoti ira na vinakata dina mera veisau. (Cakacaka 2:38) Niu vakasamataka vakatitobu na 1 Joni 4:16, e tukuni kina ni “Kalou ga na loloma,” au sa qai kila na vuna e cata kina na ivalavala voravora na Kalou.
Au via maliwai ira sara ga na mataveitacini mamarau era iVakadinadina i Jiova
E uqeti au tale ga na nodra itovo na iVakadinadina. Au raica votu nira saga tiko mera muria na ivakavuvuli vakaivolatabu me baleta na itovo. Au via maliwai ira sara ga na mataveitacini mamarau qori. Ni oti toka noqu sasaga kei na noqu veisautaka na noqu bula, au papitaiso meu iVakadinadina i Jiova ena 2008.
KENA YAGA:
E veisautaki au na iVolatabu meu biuta noqu dau guta na ivalavala voravora, vakayagataki ni wainimate gaga, gunu vakasivia kei na bobula ina soka, meu qarava na Kalou, au marautaka na veivakavulici ena iVolatabu. Au se taleitaka tiko ga na soka, ia au saga meu kua ni vakaliuca.
Au marautaka tiko qo noqu bula vakawati kei Esther, e dua na yalewa totoka e qaravi Jiova tale ga. Keirau marautaka na veivakavulici ena iVolatabu vei ira na vosa vakaPoladi era tiko ena vualikuira kei Igiladi. Au sa qai vakila tu vakadua na bula vakacegu. E savasava noqu lewaeloma, vakainaki tale ga noqu bula.


text:
CAVA NA VEISISIVI BULI KEKE NI SIGA NI SUCU…VEITOKONI NEI RAM SAMI KEI GOLDEN HARVEST CAKE MIX.
Written by Maikeli Radua on December 22, 2021
Taumada na vakavinavinaka veikemuni kece sara na dau vakarorogo mai ena Vitifm 92.2FM, ena nomuni vakaitavi mai ena veisisivi buli keke ni Siga ni sucu.
E lima taucoko na keke mai tovolei nikua, Na Lemon Xmas Cake e bulia mai o Sera Salele Tora, Na Coconut & Ginger Xmas Cake e bulia mai o Wati Laisa Kotoicolo,Na Pineapple Upside Down Xmas Cake e bulia mai o Sereima Rokovada, Na Xmas Fruit Cake e bulia mai o Maca Wedlock kei na Chocolate Xmas Cake e bulia mai o Laite Buatoka.
E a mai vakaitavi ena kena tovolei na lima na keke kece qo o Mrs Erelia Nawadra edua talega na marama ka kena dau ena buli keke.
Ratou sa mai qaqa kina:
1st prize $250-00 : Maca Wedlock mai Narere ka bulia mai na Xmas Fruit Cake
2nd prize $150-00: Laite Buatoka mai Nadi ka bulia mai na Chocolate Cake
3rd prize $100-00 : Wati Laisa mai Namuka i Lau e Lami ka bulia mai na Coconut & Ginger Xmas Cake
Sa vakavinavinakataki talega na veitokoni vakailavo mai vei Ram Sami kei Golden Harvest Cake Mix.
Na kena i tukutuku matata ona rogoca tiko ena Vitifm 92.2FM/92.0FM/92.6FM


text:
RUA NA QITO VAKATAKATA NI TIMI NI SWIRE SHIPPING FIJIAN DRUA.
Written by Maikeli Radua on November 28, 2021
Picture: Fiji Rugby Union Facebook Page
Sa toso vinaka tiko na vakavakarau ni timi ni Swire Shipping Fijian Drua mai Australia ena sotasota ni Super Rugby Pacific 2022.
Rua na qito ni vakatakata eratou na qito kina ni se bera na sotasota levu ena vula o Veverueri.
Na tikinisiga ni rua na qito ni vakatakata qo ya na i ka 28 ni Janueri  kei na i ka 10 ni Veverueri ya na sota kei na Western Force kei na timi ni Melbourne Rebels.
Matai ni qito ni Swire Shipping Fijian Drua ena sota kei na timi ni Auckland Blues ena i ka 19 ni siga ni vula o Veverueri 2022.
Kena i tukutuku matata o na rogoca tiko ena Vitifm 92.2FM/92.6FM/92.0FM


text:
4,069 NA LEWENIVANUA RA VAKARURU TIKO ENA 156 NA I DRODRO NI CAGILABA KEI NA UALUVU ENA NODA VANUA.
Written by Maikeli Radua on January 11, 2022
Era vakaruru tiko ena gauna qo e rauta ni 4,069 na lewenivanua ena 156 na i drodro ni cagilaba kei na ualuvu ena noda vanua.
E dola tiko e 106 na i drodro mai na yasayasa Vaka Ra, 33 ena i wasewase e Loma, 1 ena i wasewase ena Tokalau,ka 16 mai na Vualiku.
Vakaraitaka na valenivolavola ni National Disaster Management Office ni rawa ni da qirita na veivuke ni tabana ni ovisa ena naba 917, National Fire Authority ena naba na 910 ke o gadreva mo vukei.
Kena i tukutuku matata vakarorogo ga ena Vitifm 92.2FM/92.6FM/92.0FM.


text: 1 O yau o Paula na yapositolo i Karisito Jisu me vaka na loma ni Kalou, meu vunautaka na bula e yalataki vei ira na duavata kei Karisito Jisu,+2 vei Timoci na luvequ lomani:+Me tiko mada ga vei iko na loloma soli wale, na yalololoma, kei na vakacegu ni Kalou na Tamada, kei Karisito Jisu na noda Turaga.3 Au vakavinavinaka vua na Kalou, o koya au cabora tiko vua na veiqaravi tabu ena lewaeloma e savasava me vakataki ira na noqu qase, niu sega sara ni guilecavi iko ena noqu kerekere, ena bogi kei na siga.4 Niu nanuma mai na wainimatamu, dua na ka noqu via raici iko, meu rawa ni vakasinaiti ena marau.5 Niu kila ni sega ni veivakaisini na nomu vakabauta,+ ni a tu e liu vei Loi na bumu kei Unaisi na tinamu na vakabauta qori, au nuidei ni sa tiko tale ga vei iko.6 Qori na vuna au tukuna tale kina vei iko mo vakacaudreva me vaka na buka na isolisoli ni Kalou vei iko ena noqu tabaki iko e ligaqu.+7 Ni sega ni solia vei keda na Kalou na yalodatuvu,+ e solia ga na yaloqaqa,+ na yalololoma, kei na yalomatua.8 O koya gona, mo kua ni maduataka nomu vunautaka na noda Turaga+ se noqu vesu tu ena vukuna, ia mo tu vakarau mo vakararawataki+ ena vuku ni itukutuku vinaka ni o vakararavi ena kaukaua ni Kalou.+9 E vakabulai keda o koya, e kacivi keda tale ga meda yalosavasava,+ sega ena vuku ni noda cakacaka, ena vuku ga ni nona inaki kei na nona loloma soli wale.+ A soli makawa sara qo vei keda ena vuku ni noda duavata kei Karisito Jisu,10 ia qo e sa qai matata ena nona vakaraitaki mai na noda iVakabula o Karisito Jisu,+ o koya e vakaotia na mate,+ ena nona vakamatatataka vei keda ena itukutuku vinaka+ na ka meda cakava meda bula kina,+ meda tawavuca tale ga.+11 Au lesi meu vunautaka na itukutuku vinaka qo, meu kena yapositolo, meu kena qasenivuli.+12 Qo na vuna au sotava tale tiko ga kina na veika rarawa,+ ia au sega ni madualaka.+ Au kilai koya au vakabauta, au nuidei tale ga ni na maroroya na ka kece au vakararavitaka vua me yacova na siga ya.+13 Taura matua na ivakarau ni vosa dina+ o rogoca vei au, ni o vakaraitaka na vakabauta kei na loloma i Karisito Jisu.14 Mo maroroya na ka talei e nuitaki vei iko ena veidusimaki ni yalo tabu e tiko vei keda.+15 Mo kila qo, nira sa biuti au na tagane kece ena yasana o Esia,*+ wili kina o Faijelo kei Erimojini.16 Me tiko mada ga ena vuvale i Onesiforo+ na yalololoma ni Turaga, ni dau vakayaloqaqataki au qai sega ni maduataka noqu vesu tu ena sinucodo.17 Ia ena gauna a tiko kina e Roma a vaqarai au matua, mani kunei au.18 Me yalololoma mada ga vei koya na Turaga o Jiova* ena siga ya. O kila vinaka tale ga na nona veiqaravi mai Efeso.


text:
Mate na luvena tagane na yada qai vakabulai tale (17-24)
17 E tukuna vei Eapi o Ilaija*+ na turaga ni Tisipa mai Kiliati:+ “Me vaka ni bula dina tiko o Jiova na Kalou ni Isireli au qarava,* ena sega na tegu se na uca ena veiyabaki qo, vakavo ga keu tukuna!”+2 E qai vosa vua o Jiova, e kaya:3 “Mo biubiu eke mo gole ina tokalau mo lai vunitaki iko toka ena Buca o Kirici,* ena tokalau ni Joritani.4 Mo gunu ena uciwai lailai, au na vakaroti ira na reveni mera kauta yani na kemu e kea.”+5 E lako sara me vakayacora na vosa i Jiova, e lai vakaitikotiko volekata na Buca o Kirici,* ena tokalau ni Joritani.6 Era kauta yani vua na reveni na madrai kei na lewe ni manumanu ena mataka, na madrai kei na lewe ni manumanu ena yakavi, qai gunu ena uciwai lailai.+7 Ia ni oti e vica na siga sa maca na uciwai lailai,+ ni sega ni tau na uca ena vanua.8 E qai vosa vua o Jiova:9 “Mo tucake, mo lako i Sarifaci ena vanua vakaSaitoni, mo tiko e kea. Raica! Au na vakarota e dua na yada e kea me solia vei iko na kemu.”+10 E tucake sara me gole i Sarifaci. Ni yaco ena matamatanikoro, e cabuka tiko e kea e dua na yada. E mani kacivi koya, e kaya: “Yalovinaka, mo solia mada vakalailai vei au na wai ena bilo meu gunu.”+11 Ni lako me lai kauta mai, e kaya vua: “Yalovinaka, mo kauta mai e ligamu e dua na tikinimadrai.”12 E kaya sara o koya: “Me vaka ni bula dina tiko o Jiova na nomuni Kalou, e sega vei au na madrai, e vo tiko ga e dua na iluku falawa ena saqa levu, e vakalailai na waiwai ena saqa lailai.+ Au se kumuna tiko qo e vica na tikinibuka, au na lai vakarautaka e dua na ka me keirau kei luvequ tagane. Ni keirau kania oti, keirau na qai mate.”13 E tukuna vua o Ilaija: “Kua ni rere. Mo lako i loma, mo cakava na ka o tukuna. Ia bulia mada vei au e dua na ibuli madrai lailai mokimokiti ena ka sa vo tu, mo kauta mai vei au. Oti mo cakava e dua na ka me kemudrau kei luvemu.14 Qo na ka e tukuna o Jiova na Kalou ni Isireli: ‘Ena sega sara ni oti na falawa ena saqa levu, ena sega tale ga ni oti na waiwai ena saqa lailai me yacova na siga e vakatauca kina o Jiova na uca ena delaniqele.’”+15 E lako sara o koya me cakava na ka e tukuna o Ilaija, e kana tiko o koya, o Ilaija kei ira na lewe ni nona vuvale me vica vata na siga.+16 E sega sara ni oti na falawa ena saqa levu, e sega tale ga ni oti na waiwai ena saqa lailai me vaka na vosa i Jiova e tukuna e gusu i Ilaija.17 Oti na ka kece qo, e qai tauvimate na luvena na marama e itaukeinivale, e tauvimate bibi mani cavuka na nona icegu.+18 E kaya na marama vei Ilaija: “Na cava oni cudruvi au kina, kemuni na tamata ni Kalou dina? Oni gole mai moni tukuna tale vei au na noqu cala, moni vakamatea na luvequ?”+19 Ia e kaya vua o Ilaija: “Solia mai vei au na luvemu.” E taura mai e ligana qai kauta cake ina rumu ena tabavale e cake e vakaicili tiko kina, e vakadavori koya sara ena nona idavodavo.+20 E masuti Jiova: “Kemuni Jiova na noqu Kalou,+ oni vakararawataka tale ga na yada qo au vakaicili tiko kina ni oni vakamatea na luvena?”21 E mani davoca vakatolu na gone qai masuti Jiova: “Kemuni Jiova na noqu Kalou, yalovinaka, moni vakabula tale na gone qo.”22 E rogoca o Jiova na kerekere nei Ilaija,+ mani suka vua na gone na nona icegu, e bula tale.+23 E kauta sobu na gone o Ilaija mai na rumu ena tabavale e cake ina lomanivale me solia vei tinana, e kaya o Ilaija: “Raica, sa bula na luvemu.”+24 E kaya sara na marama vei Ilaija: “Au sa qai kila qo ni oni tamata ni Kalou,+ e dina tale ga na vosa i Jiova oni tukuna.”


text:
Eddie Jones: Sa veitalanoa tiko kei na Racing 92 me kena coach.
Written by Atu Kurumudu on May 12, 2022
Ratou sa veitalanoa tiko nai soqosoqo ni qito rakavi ena kalavo na Racing 92 kei na dauniveivakatavulici ni timi ni Igiladi o Eddie Jones. Oqo e muria tiko ga ,nona na vakarau mai vakacavara tiko na nona konitaraki ena timi ni Igiladi me vaka nai tukutuku ka tabaki e Varanise.
Kaya na tabana ni tukutuku na Midi Olympique – ni ratou a sota nai vakalesilesi ni kalavo kei Jones , ka sa vakaraitaka na nona gagadre me laki liutaka na timi ni Racing 92. Tukuni talega ni sa na laki taura nai tutu vaka peresitedi ni kalavo o Laurent Traves ka taura tiko nai tutu vaka dauniveivakatavulici ena gauna oqo.
source:planetrugby.com


text:
5 E qai kacivi ira kece na Isireli o Mosese, e kaya vei ira: “Ni vakarorogo mada na Isireli ena ivakaro kei na lewa au kacivaka tiko vei kemuni nikua, moni vulica ni muria vinaka tale ga.2 E cakava o Jiova na noda Kalou e dua na veiyalayalati kei keda mai Orepi.+3 A sega ni cakava na veiyalayalati qo o Jiova kei ira na tukada, ia o keda ga, o keda kece na bula tiko nikua.4 E vosa sara ga vei kemuni e matamuni o Jiova mai na bukawaqa+ ena ulunivanua.5 Au a tu ena kemuni maliwa kei Jiova ena gauna+ oya meu vakarogoya vei kemuni na vosa i Jiova, ni oni a rere ena vuku ni bukawaqa qai sega ni cabeta na ulunivanua.+ E kaya o koya:6 “‘O yau o Jiova na nomu Kalou, au kauti iko tani mai na vanua o Ijipita, mai na vale ni veivakabobulataki.+7 Me kua ni dua tale na nomu kalou, o yau duadua ga.*+8 “‘Mo kua ni cakava e dua na nomu ivakatakarakara ceuti+ se dua na ka mai lomalagi e cake se na vuravura e ra, se na wai e ruku i vuravura.9 Kua ni cuva vei ira se qaravi ira,+ ni o yau o Jiova na nomu Kalou au vinakata meu qaravi duadua ga,+ au na tauca na kedra itotogi na tama vei ira na luvedra, me yacova na ikatolu ni itabatamata, kei na ikava ni itabatamata era cati au,+10 ia ena dei tiko ga na noqu loloma vei ira na vica vata na udolu na itabatamata era lomani au, ra qai muria na noqu ivakaro.11 “‘Kua ni vakayagataka vakaveitalia+ na yaca i Jiova na nomu Kalou, ni o Jiova ena totogitaki koya dina e vakayagataka vakaveitalia+ na yacana.12 “‘Mo vakatabuya na Siga ni Vakacecegu, me vaka e vakaroti iko+ kina o Jiova na nomu Kalou.13 Mo cakacaka qai cakava kece nomu ogaoga ena ono na siga,+14 ia na ikavitu ni siga e siga ni vakacecegu vei Jiova na nomu Kalou.+ Mo kua ni cakava e dua na cakacaka,+ o iko, se na luvemu tagane se yalewa, se na nomu tagane bobula se yalewa bobula, se na nomu bulumakau tagane, se na asa, se dua na nomu manumanu, se na nomu vulagi e loma ni nomu koro,*+ me cegu kina na nomu tagane bobula kei na nomu yalewa bobula me vakataki iko ga.+15 Nanuma tiko ni o bobula tu mai na vanua o Ijipita, qai kauti iko laivi mai kea o Jiova na nomu Kalou ena ligana qaqa kei na liga sa dodo tu.+ Oya na vuna e vakaroti iko kina o Jiova na nomu Kalou mo vakatabuya na Siga ni Vakacecegu.16 “‘Rokova na tamamu kei na tinamu,+ me vaka e vakaroti iko kina o Jiova na nomu Kalou, me dede kina na nomu bula, mo tikovinaka* kina ena vanua ena solia vei iko o Jiova na nomu Kalou.+17 “‘Mo kua ni laba.+18 “‘Mo kua tale ga ni veibutakoci.+19 “‘Mo kua tale ga ni butako.+20 “‘Mo kua tale ga ni lasutaka na kena itukutuku na kainomu+ ni o lai vakadinadina.21 “‘Mo kua tale ga ni domona na watina+ na kainomu. Mo kua tale ga ni vinakata na nona vale na kainomu se nona tikiniqele se nona tagane bobula se nona yalewa bobula se nona bulumakau tagane se nona asa se dua tale na ka e taukena na kainomu.’+22 “Qo na ivakaro* kece e tukuna o Jiova ina nomuni ivavakoso taucoko mai na bukawaqa ena ulunivanua, ena o kei na butobuto loaloa,+ ena domolevu, e sega ni vakuria tale, oti e vola sara o koya ena rua na vatu raraba qai solia vei au.+23 “Ia ni oni rogoca ga na domo mai na butobuto, ni se kama tiko ena bukawaqa+ na ulunivanua, era torovi au sara mai o ira kece na iliuliu ni nomuni yavusa kei ira na qase.24 Oni qai kaya, ‘Sa vakaraitaka vei keda eke o Jiova na noda Kalou na nona lagilagi kei na nona cecere, eda sa rogoca tale ga na domona mai na bukawaqa.+ Eda sa raica nikua ni rawa vua na Kalou me vosa vua na tamata qai bula tiko ga.+25 Ia na cava me keimami mate kina? Ni rawa ni yameci keimami na bukawaqa vakaitamera qo. Ke keimami rogoca tiko ga na domo i Jiova na noda Kalou, keimami na mate sara ga.26 O cei vei ira kece na tamata sa bau rogoca na domo ni Kalou bula ni vosa tiko mai na bukawaqa me vakataki keimami, me qai bula tiko ga?27 O iko ga mo toro voleka yani mo rogoca na ka kece ena tukuna o Jiova na noda Kalou, o iko ga mo qai tukuna vei keimami na ka kece e kaya vei iko o Jiova na noda Kalou, keimami na rogoca qai cakava.’+28 “E rogoca o Jiova na vosa oni tukuna vei au, qai kaya vei au o Jiova, ‘Au sa rogoca na vosa era tukuna vei iko na tamata qo. E vinaka+ na ka kece era tukuna.29 Ke dau tu mada ga vei ira na uto e vinakata me rerevaki au,+ me muria tale ga na noqu ivakaro+ kece, ena lako vinaka vei ira kei na luvedra me tawamudu!+30 Lai tukuna vei ira: “Ni lesu ina nomuni valelaca.”31 Ia o iko mo tiko kei au eke, meu tukuna vei iko na ivakaro kece, na lawa, kei na lewa mo vakavulici ira kina, mera na muria ena vanua au sa solia vei ira mera lai taukena.’32 Moni qarauna vinaka moni cakava na ka me vaka e vakaroti kemuni+ kina o Jiova na nomuni Kalou. Moni kua ni gole ina imatau se na imawi.+33 Moni muria na sala kece e vakaroti kemuni+ kina o Jiova na nomuni Kalou, moni bula tiko, moni tikovinaka, me dede tale ga kina na nomuni siga ena vanua oni na taukena.+
iVakamacala e ra
^ Se “meu beci kina.” Ipe., “me duatani e mataqu.”


text:
Ai Vola i Momani
Na Ai Vola i Momani e dua na itukutuku tabu ni nodra toso na Yalododonu Edaidai, me vaka na kena dautokona, era tiko kina na kedra itukutuku na parofita ni gauna makawa era a vakaitikotiko ena vanua o Amerika mai na 2200 BC ki 421.
Na iVola i Momani kei na iVola Tabu erau Veivukei vakairau[veisau | edit source]
E duidui vakalevu nodra vakabauta na iVola Tabu na tamata. E so era vakabauta ni sa dodonu vinaka sara ga na iVola Tabu, e sega na kena cala, ka sa ikoya e gadrevi me da vakabulai kina. E so tale era nanuma ni iVola Tabu e ivola ni wili ivola ga e vinakati me vulici, ka ra cakitaka ni sega ni vakadinadinataka na ilesilesi tabu i Karisito kei na cakacaka e veivakurabuitaki se ivakatakila dodonu mai vua na Kalou. E so era digitaka me ra lecava na iVola Tabu, ka so tale era sega sara ga ni raica na iVola Tabu se bau vagalalataki me wilika. Na Yalododonu Edaidai era vakabauta ni iVola Tabu e vosa ni Kalou kevaka me vakadewataki vakadodonu (Yavu ni Vakabauta 1:8). Na iVola Tabu e sega ni veisaqasaqa kei na iVola i Momani, na iVola i Momani ga e tokona, ka vakaroti keda me da wilika, ka vakadinadinataka na kena dina taucoko ni kena ivakavuvuli. Mo vakayagataka ga na iVola i Momani kei na iVola Tabu me rau veivukei vakairau. Na iVola i Momani e vakaraitaka na nona Veiyalayalati Makawa mai Vua na Kalou kei ira na luvena; na iVola Tabu e tukuni ira na parofita cecere ka ra ciqoma na veiyalayalati oqo ena vakabauta. E tusanaka na iVola i Momani na veika me baleti Karisito kei na Nona Veisorovaki, na iVola Tabu e vakarautaka na itukutuku ni Nona sucu, cakacaka ni veiqaravi, mate, Veisorovaki, kei na Tucaketale. Sa dina sara, na iVola Tabu kei na iVola i Momani erau veivukei ka vakavutuniyautaki rau vakairau. Na ivakadewa vakavalagi ni LDS ni iVola Tabu na Kings James Version kei na iVola i Momani e tu me tikina dusimaki ka ivukevuke ni veivakavulici ka cakava me ititoko i Juta (na iVola Tabu) kei na ititoko i Josefa (na iVola i Momani) me dua ga e ligada (raica Isikeli 37:15–17; raica talega na 1 Nifai 13:34–41; 2 Nifai 3:12; 29:8). Solia taumada na veitikina mai na iVola i Momani ena gauna ko veivakavulici kina, ka vakatalega ena nomu vakaraitaka ni rawa ni vakayagataki na iVola Tabu kei na iVola i Momani ena veivakavulici ni tautauvata ga na ka erau vakavuvulitaka. Vakayagataka na iVola i Momani mo vakadodonutaka ka vakamacalataka kina e so na iyatuvosa ena iVola Tabu. Me kena ivakaraitaki, ni iVola Tabu Vou e tukuna ni papitaisotaki na Karisito me “yaco na bula savasava vei keda kece” (Maciu 3:14–15). Na iVola i Momani e vakamacalataka na cava na ibalebale me yaco na bula savasava vei keda kece (raica 2 Nifai 31:5–9). Ni ko sa vakayagataka na iVola i Momani kei na iVola Tabu me rau sa dua ga na ivola ka umani kina na vosa ni Kalou, ena vakamalumalumutaka na veiqati ka vakadodonutaka na ivunau lasu (raica 2 Nifai 3:12). Na iVola Tabu e vakavuvulitaka na veika e baleta na lawa ni ivakadinadina: “Ena gusudratou e rua se tolu na ivakadinadina ena vakadinadinataki kina na vosa kecega (2 Korinica 13:1). Ni lomavata kei na lawa, erau duavata na iVola i Momani kei na iVola Tabu ena nodrau tukuni Jisu Karisito.
- Alama
- Nifai


text:
LESONI 12
Me Tarai Iko na ka o Tukuna
1 Cesalonaika 2:7, 8
IVAKAMACALA LEKALEKA: Mera kila na vakarorogo ni o lomani ira, o via vukei ira tale ga.
KENA ICAKACAKA:
-
Vakasamataki ira na vakarorogo. Vakasamataka na veika dredre era sotava, kei na ivakarau ni nodra rai.
-
Digia vinaka nomu vosa. Saga me bulabula, veivakacegui qai veiuqeti na ka o tukuna. Qarauna me kua ni veivakacudrui na vosa o tauca, se mo cavuta e dua na ka me baleti ira na sega ni qaravi Jiova se na nodra vakabauta.
-
Mo kauai. Me vakilai ena rorogo ni domomu ni o vosa ena yalovinaka salavata kei na nomu matanataka. Qarauna na irairai ni matamu, saga mo dau matadredredre.


text:
O Viti e kilai tani e vuravura ni matanitu vei curumaki.
Sigararama
E vakadreti ira tiko nai Soqosoqo vakamarama e Viti na iliuliu ni soqosoqo ni marama mai na yasana o Ra me ra kakua ...
E matalau ni’da sarava na kena matanataki eso na itovo vakavanua ena noda vanua.
O Suva na ucuna ena kedrau tadrua na koro o Suvavou kei na toba o Laucala.
Na Sigavou kei Ra e vakatabakidua kivei ira na gone era sega ni rawata na sikolasivi ni Matanitu okoya na TELS kei n...
E totoka ni da sarava na nodra matanataka tiko na noda itovo kei nai valavala vakavanua na o ira na wekada era ti...
Vakarewa na kuila nei Bolatagane e Viti ena ika10 ni Okotova, 1874.
Ni sa lotu gona o Ratu Cakobau sa qai yaco mai o Tupou na Tui Toga kei na nona mataivalu me mai vukei koya. Era vodo...
Na draki ni bula duidui eda sucu mai kina, e tu vata kei na vei taledi e vakaiyautaki keda kina na Kalou.
Ena siga Moniti ena macawa oqo, era a marautaka kina na kai waqa ena waqa ni container na ‘MV Papuan Chief’ na...
E sega ni dua na ka e dredre vua na tamata, kevaka eda sema vakataucoko vei koya na dau ni veibuli.
Sa qai lewa o Ratu Seru me buli e dua na yavu mai Cakaulailai qai tara kina e dua na vale me voleka ni katu 10 na ke...
E levu ka duidui tu nai talanoa ni kena cabe mai na lotu ena levu sara na vanua e Viti.
E qai vakatokayacataki ga vua na Cakobau baleta na nona qaqa, me vaka ga na ivakarau vakavalagi me soli na yaca ni v...
Na italanoa qo au na yavutaka ena itukutuku a vola e dua na itaukei qai tabaki ena Na Mata ena Okotova, 1893.
E dua na itovo vakavanua ka vakatokai tiko na ‘cere’. Oqo e dua nai valavala ka dau vakayacori vua e dua na...
Na Salala, e dua na mataqali ika ka dau cabe ga vakadua ena veiyabaki.
Oqo e tekivu sara mai ena gauna a sucu kina, susugi cake me tamata bula me yacova sara na nona sa lai vakawatitaki.
Ena macawa sa oti, esa mai cava tiko na italanoa ena nona vaqaqa ko Ma’afu na kena volitaki ko Vanuabalavu. Ia, en...
Esa qai rogoci na nodra tagi na lewenivanua ena Tikina ko Udu mai na yasana ko Macuata ena kena sa yaco yan...
Ena macawa sa oti, esa mai cava tiko na italanoa ena laba levu mai Lomaloma. Ia, ena macawa oqo, ena tomani t...
E so vei keda sa rogoca oti na italanoa kei Ma’afu, ena nona gole mai Tonga ki Viti. Ia, au vakabauta ni
E tukuna o Sailasa Boteanakadavu, na mata ni tikina o Tavuki kina Bose ni Yasana o Kadavu, ni wai oqo e lako ga mai...
Nai ka 30 ni Jiune era a vakananuma kina mai na koro o Sawaieke, Gau na cabe ni lotu ena nodra vanua.
Era tausoli na marama ni 16 na tikina o Naitasiri ka ra lako mai na 90 na kena veikoro e Vunidawa enai ka vitu ni Ji...
Na vakatulewa sa mai tauca na kaban ni waqa na Goundar Shipping Limited ena vakatubu leqa ena yasana ko Lau.
E vakaraitaka o Sakeasi Karavanua na mata ni tikina o Moturiki kina Bose ni Yasana o Lomaiviti ni ra marautaka na ve...
Na bose ni yasana ko Lau ena vakayacori ena i matai kina ikarua ni Jiune ena Studio 6 e Suva.


text:
Au na Kunea i Vei na iNuinui?
Kena isau vakaivolatabu
E kaya na iVolatabu ni Kalou e via solia vei keda na ‘inuinui, kei na ka meda namaka ena gauna se bera mai.’ a (Jeremaia 29:11) E vakarautaka kina vei keda na nona Vosa ‘me noda na inuinui, da qai vakacegui mai na veika e volai ena iVolatabu.’ (Roma 15:4) Na ivakasala ena iVolatabu ena vukei keda meda walia noda leqa e veisiga, qai vakadeitaka vei keda na inuinui totoka ena veigauna se bera mai.
Ena ulutaga qo
E vukei keda vakacava na iVolatabu me donu noda rai?
Ena vakasalataki keda ena ka meda cakava me vinaka kina noda ivakarau ni bula. Qo e vica na kena ivakaraitaki.
Raica na ivakasala yaga ena iVolatabu. E kaya na Same 119:105: “Na nomuni vosa na cina ina yavaqu.” Rua na ka ena yaco ke ramase na cina. Eda rawa ni raica kina na ka e tu e matada, kei na ka e tu mai vakayawa. E va tale ga qori na ivakavuvuli vakaivolatabu, e rawa ni vukei keda meda walia na leqa eda sotava ena siga yadua, me donu tale ga na noda rai. Ena vakayaloqaqataki keda, qai ‘vakamarautaka vakalevu na lomada.’ (Same 19:7, 8) Na iVolatabu e vukei keda tale ga meda kila vinaka na inuinui totoka e se bera mai, me baleta na kawatamata kei na vuravura. Na inuinui qori e vakamarautaki keda, eda na lomavakacegu tale ga.
Ciqoma nodra veivuke eso tale. Ke da sega ni walia rawa noda leqa, eda na rairai vinakata meda yawaki ira noda vuvale se itokani. Ia e kaya na iVolatabu ni sega ni ka vakayalomatua qori, ni rawa nida na vakatulewa cala kina. (Vosa Vakaibalebale 18:1) E rawa nira vukei keda na wekada meda kua ni cakava qori. E rawa ni yaga tale ga na nodra ivakasala meda walia na noda leqa. (Vosa Vakaibalebale 11:14) Ena rawa nira vakacegui keda, ra vakayaloqaqataki keda tale ga me rawa nida vosota me yacova ni sa vinaka na ituvaki.—Vosa Vakaibalebale 12:25.
Masu vua na Kalou. E kaya na iVolatabu: “Biuta vei Jiova na nomu icolacola bibi, ena tokoni iko o koya. Ena sega vakadua ni laiva me bale na yalododonu.” b (Same 55:22) Sa rauta me tukuni ni o Jiova “na Kalou o koya na vu ni noda inuinui.” (Roma 15:13) O rawa ni masulaka vua ‘na ka kece o lomaocaocataka,’ qai nuidei ni na kauaitaki iko. (1 Pita 5:7) E kaya gona na iVolatabu: “Ena vakataudeitaki kemuni, ena vakaukauataki kemuni, ena vakadeitaka na nomuni yavu.”—1 Pita 5:10.
Me vaqaqacotaka nomu inuinui na ituvaki dredre. E yalataka na iVolatabu: “O koya e vakarorogo vua na [Kalou] ena tikovinaka, ena vakacegu ni sega ni rerevaka na ka ca.” (Vosa Vakaibalebale 1:33) Kena ivakaraitaki, o Margaret e tiko mai Ositerelia, e vakayalia ena cagilaba na ka kece e taukena. Ia e sega ni vakayalolailaitaki koya qori, e vulica ga kina ni na rawarawa noda vakayalia na ka eda taukena. Tekivu mai na gauna qori sa vakaliuca ga na ka e bibi, ya nona vuvale, itokani, nona veiwekani kei na Kalou, kei na inuinui e volai ena iVolatabu.—Same 37:34; Jemesa 4:8.
Na inuinui cava e tu ena iVolatabu me baleti keda na kawatamata?
E yalataka tu na inuinui totoka me baleta na kawatamata kei na vuravura. Sa voleka sara ni yaco qori. Na veika e yaco tu e vuravura nikua, e dusia nida sa bula tiko ena “iotioti ni veisiga.” (2 Timoci 3:1-5) Sa vakarau liutaka na Kalou na vuravura, ena vakaotia tale ga na veika tawadodonu kei na rarawa. Ena cakava qori ni vakayagataka na Matanitu ni Kalou. (Taniela 2:44; Vakatakila 11:15) Qori na matanitu vakalomalagi e vakaibalebaletaka tiko o Jisu ni cavuta: “Me yaco mai na nomuni Matanitu. Me caka na lomamuni e vuravura.”—Maciu 6:9, 10.
E matata na ka e kaya na iVolatabu me baleta na inaki ni Kalou ina kawatamata. Qo eso na leqa ena vakaotia na Matanitu ni Kalou:
Sa na oti na viakana. “Ena solia mai o vuravura na vuana.”—Same 67:6.
Sega na tauvimate. “Ena sega ni kaya e dua na lewenivanua: ‘Au tauvimate’.”—Aisea 33:24.
Sega na mate. Na Kalou “ena qusia tani tale ga na wainimata kece mai na matadra [na tamata], sa na sega tale na mate, na lolosi, na tagiyaso, kei na mosi. Sa oti na veika e dau yaco e liu.”—Vakatakila 21:3, 4.
a Nida nuitaka e dua na ka, eda na vinakata da qai vakabauta nida na rawata. Na inuinui tale ga e rawa ni vakaibalebaletaka e dua na ka eda vakanamata tu kina.
b E tukuni ena iVolatabu na yaca ni Kalou o Jiova.—Same 83:18.


text:
Bosei E Lakeba Na ITuvatuva Ni Lavo Ni 2019 – 2020
Ena bosei ena Bose ni Yasana o Lau mai Lakeba ena Evereli na ituvatuva ni lavo ni 2019 – 2020.
E vakadeitaka mai oqo kina Siga Vou ena noa na Roko Tui Lau Vakatawa o Panapasa Ravea.
Na bose mai Lau e vakadeitaka ni na vakayacori mai na koro vakaturaga o Tubou mai Lakeba.
“Na bose ena vakayacori ena vula ko Evereli ka sa na vakarau vakadeitaki na kena tiki ni siga,” e tukuna o Ravea.
E tukuna o Ravea ni bose oqo e dodonu me a vakayacori ena yabaki sa oti, ia e mani vakadaroi baleta eso na veika e a curu takoso.
Ko Lakeba, e tukuna ni a sa vakarautaka na bose ena yabaki sa oti, ia sa baci tekivu tale na nodratou vakavakarau ka ratou marautaka ni na laki vakayacori na bose ki Tubou.
Vei ira na lewe ni bose ni yasana, e tukuna o Ravea ni ra sa vakavakarau tale tu ga.
Ni sa matata na tiki ni siga ni bose e tukuna o Raceva sa na vakau kivei ira na kena itukutuku.
Na imatai ni ka bibi ena veivosakitaki sai koya na ilavo me na vakayagataki ena 2019 – 2020.
E vakadeitaka o Raceva ni na vakadonui oti ga, sa na qai toso na veivosaki ena kena raici lesu na veivakatorocaketaki e vakayacori ena loma ni yasana ena 2019.
Ena veivosakitaki ka vakadonui na ituvatuva ni veivakatorocaketaki ena loma ni yasana ena yabaki oqo.
Na ituvatuva oqo ena salavata kei na vakadidike e a vakayacori ena veikoro.
Na vakadidike e mai vakayacori ni vinakata na matanitu e veiliutaki tiko ena gauna oqo me kilai dina na veika era vinakata na tu ena koro.
Ena veigauna e liu, na veivakatorocaketaki ena veikoro e dau levu ga na tara ni vale ni soqo kei na vale ni lotu kei na so tale na ka me yaga ki na koro.
Sa mai veisau oqo ni sa gadrevi me tara na lewenivanua na veivakatorocaketaki.
Na matanitu, e vinakata na veivakatorocaketaki me vakayacori ka me na vakatau mai ki na gagadre ni lewenivanua yadua.
Sa mai tamusuka na Turaga Paraiminisita o Voreqe Bainimarama na mataqali veivakatorocaketaki e yavutaki ena kilavata ka ra dau vakayacora tu na veimatanitu sa oti.
Na matanitu oqo e sa rogoca na domodra na lewenivanua ena veivakatorocaketaki era vinakata.
Me kilai na nodra gagadre na lewenivanua, era sa vakasalataki nai vakalesilesi ni matanitu mera sirovi ira sobu na lewenivanua ka rogoca mai na veika era vinakata.
Feedback: maikab@fijisun.com.fj


text:
Donten ni Warau Gaiden
เรื่องย่อ Donten ni Warau Gaiden
ไม่มีเรื่องย่อของ Donten ni Warau Gaiden
คำที่เกี่ยวข้อง Donten ni Warau Gaiden
Donten ni Warau Gaiden, อ่าน Donten ni Warau Gaiden, อ่านการ์ตูน Donten ni Warau Gaiden, อ่านการ์ตูนออนไลน์ Donten ni Warau Gaiden, มังงะ Donten ni Warau Gaiden, Donten ni Warau Gaiden แปลไทย, Donten ni Warau Gaiden TH, Donten ni Warau Gaiden อัพเดทล่าสุด, Donten ni Warau Gaiden manga, Donten ni Warau Gaiden ตอนที่, Donten ni Warau Gaiden ch., ดาวน์โหลด Donten ni Warau Gaiden, Download Donten ni Warau Gaiden, อ่าน Donten ni Warau Gaiden ก่อนใครได้ที่ KingsManga ราชาการ์ตูน


text:
Vuravura vou ni vuqa na vuravura
E sega ni vuravura duadua ga na Anglo-God. Me sa yawa na kaukauwa makawa. Gaunisala vovou. Veivanua vou. Veisau sega ni namaki. Veivosa kei na matanivola vou. itikotiko vou. itikotiko vakalotu kaukauwa. iWasewase vakavanua. Dua na wase duiroka,
Mo na tu ga ena veivanua kecega. Sa dodonu me dua e vakarau tu ki na dua na madigi vou. Keimami solia vei kemuni e 108 na vosa. E duidui na matanivola kei na veifomu ni volavola.
Vakanuinui vinaka ni Yabaki Vou. Na yabaki cava oqo? E 2024 se 1446 beka? Ena rairai 5784? Sega sara ga ni dodonu. Na vinaka taucoko!
lea faka-Tonga
Reo Tahiti
Ōlelo Hawaiʻi
Māori
Sāmoa


text:
Croissant
Na croissant e dua na vakavaranise buttery, flaky, viennoiserie dauvavavi ni Vaka-Austria e kena itekitekivu, ka vakatokai na kena itukutuku makawa iukuuku. Na croissant kei na viennoiserie tale eso e caka mai na ilatitaki yeast-levenitaki. E bali na ilatitaki ena bata, ka vaqiqica ka lobiki vakavica ena dua na gauna ena veisosomitaki, ka ra qai vaqiqica ena dua na pepa, ena dua na iwalewale ka vakatokai me valagitaki. Na iwalewale e yaco ena dua na ilatitaki, flaky masima, ka tautauvata kei na dua na dokadoka dauvavavi.


text:
Na Cava e Kaya na iVolatabu me Baleta na iYaloyalo Vakasisila? E Cala na Vakauitukutuku Veivagarogaroi ena Internet?
Kena isau vakaivolatabu
E sega ni cavuti vakadodonu ena iVolatabu na iyaloyalo vakasisila, vakau itaba kei na itukutuku veivagarogaroi ena internet kei na so tale. Ia e vakamatatataka na iVolatabu na rai ni Kalou me baleta na ivalavala e uqeta na veiyacovi ena taudaku ni vakawati se na rai cala me baleta na veiyacovi. Dikeva mada eso na tikinivolatabu qo:
“Moni vakamatea gona na gagadre ni veitikiniyagomuni vakavuravura, na veiyacovi tawadodonu, na ivalavala dukadukali, na garogaro vakasisila.” (Kolosa 3:5) Na iyaloyalo vakasisila ena sega ni vakamatea na gagadre ca, sa na qai vakabulabulataka ga. Ena vakavuna na nona tawasavasava se dukadukali e dua ena mata ni Kalou.
“O koya e vakaraica tiko ga na yalewa ena nona garosa, e sa veibutakoci oti kei na yalewa ya e lomana.” (Maciu 5:28) Na itaba se iyaloyalo e vakaraitaki kina na ivalavala tawasavasava ni veiyacovi, ena vakavurea na vakanananu ca, lai tini sara ena ivalavala dukadukali.
“Me kua mada ga ni cavuti ena kemuni maliwa na veiyacovi tawadodonu, na ka dukadukali kece se kocokoco.” (Efeso 5:3) Meda kua ni dau veiwalitaka na veiyacovi tawadodonu, meda kua ni sarava na kena iyaloyalo se wilika na kena ivola.
“Na vua ni itovo vakayago, na veiyacovi tawadodonu, ivalavala dukadukali, . . . kei na veika va ya. Au vakasalataki kemuni ena ka kece qo, me vaka au sa vakasalataki kemuni oti kina, ni o ira na cakava na ka kece qo era na sega ni rawata na Matanitu ni Kalou.” (Kalatia 5:19-21) Ena rai nei Jiova, era tawasavasava qai dukadukali o ira era sara iyaloyalo ca, veivosakitaka ena talevoni na veika veivagarogaroi, vakau itaba se itukutuku veivagarogaroi ena internet kei na mobail. Ke da sega ni muduka na veika va qori, e rawa ni tagutuvi vakadua na noda veiwekani kei na Kalou.


text:
Cava e Kaya na iVolatabu me Baleta na Veisausaumitaki ni Ca?
Kena isau vakaivolatabu
Ena rairai nanuma e dua me sauma na ka ca e caka vua. Ia e vakacala qori na iVolatabu, ni tukuni kina: “Mo kua ni kaya: “Au na cakava vua me vaka ga e cakava vei au, au na sauma vua me vaka na nona ivalavala.” (Vosa Vakaibalebale 24:29) Na ivakasala ena iVolatabu sa vukei ira e levu mera kua ni veisausaumitaka na ca.
Ena ulutaga qo
Cava e cala kina na veisausaumitaki ni ca?
Ni dua e veibeci se vakamavoataki iko, macala ga ni o na cudru qai vinakata me saumi na ca e caka vei iko. Ia e kaya na iVolatabu meda kua ni cakava qori. Na vuna?
E rarawataka na Kalou nida veisausaumitaka na ca e caka vei keda. E kaya na Kalou o Jiova a ena iVolatabu: “E noqu na veisausaumi, au na sauma.” (Roma 12:19) Ni caka vei keda na ka ca, e uqeti keda na iVolatabu meda walia ena sala malumu, meda kua ga ni veisausaumitaka. (Roma 12:18) Ia vakacava ke o cakava qori qai sega ga ni wali rawa? E uqeti keda na iVolatabu meda nuitaki Jiova ni na qai vakadodonutaka.—Same 42:10, 11.
E dau veitotogitaki vakacava na Kalou?
Ena gauna qo, e vakatara na Kalou mera tauca na veiliutaki vakamatanitu na itotogi. (Roma 13:1-4) Toso na gauna na Kalou ena totogitaki ira kece na dau veivakalolomataki, qai vakaotia vakadua na rarawa.—Aisea 11:4.
Au na qarauna vakacava meu kua ni sauma na ca?
Kua ni dau yalototolo. (Vosa Vakaibalebale 17:27) O ira na dau yalototolo era dau veivutunitaka tale na ka era cakava. Ia era dau vakatulewa vinaka o ira na dau vakasama rawa ni bera nira cakava e dua na ka.—Vosa Vakaibalebale 29:11.
Kila na kena dina. (Vosa Vakaibalebale 18:13) Ni dua e vakacudrui keda, e vinaka meda taroga, ‘Sa matata vei au na ka kece e rairai vakavuna me cakava kina ya? E curuoso beka nona vakasama? E sega beka ni nakita na ka e cakava?’ Eso na gauna eda rawa ni nanuma ni a nakita na ka e cakava, ia a rairai sega ni dina qori.
Raicala me baleta na veisausaumitaki ni ca
Raicala: E vakadonuya na iVolatabu na veisausaumi ni kaya, “me isau ni mata na mata.”—Vunau ni Soro 24:20, Contemporary English Version.
Ka dina: Na lawa ni “isau ni mata na mata” era muria na Isireli ena gauna makawa, e sega ni uqeta na veisausaumitaki ni ca. E vukei ira ga na turaganilewa ena gauna ya mera tauca na itotogi veiganiti. b—Vakarua 19:15-21.
Raicala: E sega ni vakadonuya na iVolatabu meda sauma na ca, kena ibalebale eda sega ni rawa ni taqomaki keda.
Ka dina: Ke dua e via vakamavoataki keda, e tu noda dodonu meda taqomaki keda se qara nodra veivuke na ovisa. Ia e kaya na iVolatabu meda qarauna ena noda vinaka kece na ituvaki e rawa ni lai tini ena veivakamavoataki.—Vosa Vakaibalebale 17:14.
a O Jiova na yaca ni Kalou ena iVolatabu.
b Mo kila eso tale na ka, raica na ulutaga Cava na iBalebale ni “iSau ni Mata na Mata?”


text:
1 Na ivakatakila e solia na Kalou vei Jisu Karisito,+ me vakaraitaka vei ira na nona dauveiqaravi+ na ka ena vakarau yaco. E qai tala nona agilosi me vakaraitaka na ka qo ena ivakatakilakila vua na nona dauveiqaravi o Joni,+2 me tukuna na vosa ni Kalou kei na itukutuku i Jisu Karisito, io, ena ka kece e raica.3 E marau o koya e wilika i cake kei ira na rogoca na vosa ni parofisai qo ra qai muria na ka e volai kina,+ ni sa voleka na gauna lokuci.4 O Joni, vei ira na vitu na ivavakoso+ ena yasana o Esia:Me tiko mada ga kei kemuni na loloma soli wale kei na vakacegu i “koya a bula e liu, o koya e bula tiko qo, o koya tale ga e lako tiko mai,”+ kei na vitu na yalo+ e tiko ena mata ni nona itikotiko vakaturaga,5 kei Jisu Karisito, “na iVakadinadina Yalodina,”+ “na imatai me vakaturi mai na mate,”+ kei “na nodra iLiuliu na tui kei vuravura.”+O koya e lomani keda,+ e sereki keda mai na noda ivalavala ca ena nona dra+—6 meda dua na matanitu,+ meda bete+ vua na Kalou, e nona Kalou e Tamana tale ga—io, me vakalagilagi, me nona tale ga na kaukaua me tawamudu. Emeni.7 Raica! Ena lako mai o koya ena o,+ era na raici koya na mata kece kei ira tale ga era suaki koya. Era na tavimabu na yavusa kece e vuravura ena levu ni nodra rarawa ena vukuna.+ Io, Emeni.8 “O yau na Alifa kei na Omeka,”*+ e kaya o Jiova* na Kalou, “o koya e bula tiko qo, o koya e bula e liu, o koya tale ga e lako tiko mai, na Kalou Kaukaua Duadua.”+9 O yau o Joni na tacimuni, eda vakaivotavota ena veivakararawataki,+ ena matanitu,+ kei na vosota+ nida imuri i Jisu,+ au mai tiko ena yanuyanu e vakatokai o Patimo niu tukuna na veika e baleta na Kalou kei na noqu vakadinadinataki Jisu.10 Ena veiuqeti ni yalo tabu au mai tiko kina ena siga ni Turaga, au qai rogoca ni vosa mai dakuqu e dua na domo kaukaua e vaka na biukila,11 e kaya: “Vola ena ivolavivigi na ka o raica qai vakauta ina vitu na ivavakoso: i Efeso,+ i Simurina,+ i Perikamo,+ i Ceatira,+ i Sariti,+ i Filatelifia,+ kei Leotisea.”+12 Au raivuki meu raica se o cei e vosa mai vei au, niu rai yani au raica e vitu na itutu ni cina koula,+13 e duri tu ena maliwa ni itutu ni cina e dua e vaka na luve ni tamata,+ e vakaisulu balavu me yaco i yavana, e oro toka na serena ena ioro koula.14 Kena ikuri, e vulavula na drauniuluna me vaka na vulavula ni vauvau kei na uca cevata, na yaloka ni matana e vaka na yameyame ni bukawaqa,+15 na yavana e vaka na kopa vinaka+ ni vakatakatai ena lovo, na rorogo ni domona e vaka na vakere ni wai drodro.16 E tiko e ligana imatau e vitu na kalokalo+ qai lako mai gusuna e dua na iseleiwau batirua balavu e gata,+ e serau na matana me vaka na matanisiga ni cila kaukaua.+17 Ena gauna au raici koya kina, au cibati au sara ga e yavana.E tarai au ena ligana imatau qai kaya: “Kua ni rere. O yau na iMatai+ kei na iOtioti,+18 au bula tiko,+ au a mate,+ ia raica! Au na bula tiko me tawamudu,+ e tiko vei au na ki ni mate kei na iBulubulu.*+19 O koya gona, mo vola na ka kece o raica, na ka e yaco tiko ena gauna qo, na ka tale ga ena yaco ni oti qo.20 E va qo na ka vuni tabu e baleta na vitu na kalokalo o raica ni tiko e ligaqu imatau, kei na vitu na itutu ni cina koula: Na ibalebale ni vitu na kalokalo na agilosi ni vitu na ivavakoso, na ibalebale ni vitu na itutu ni cina na vitu na ivavakoso.+
iVakamacala e ra
^ Se “na A kei na Z.” Na Alifa kei na Omeka erau imatai kei na iotioti ni matanivola ena matuavosa vaKirisi.


text:
SERE VOU – KINOCA – VOQA KEI MUNIA
Written by Rosena Volavola on November 14, 2022
‘VOQA KEI MUNIA’ – Na matasere oqo e liutaka ko Josateki Wainiqolo na cauravou ni Avea mai Vanuabalavu,ka sa vakaitikotiko mai na vanua levu o Amerika.
‘KINOCA’- Oqo na e dua na nona sere vou,ka talanoataki kina e dua na veidomoni ka bucini ena mona livaliva.
O gone yalewa e vakaitikotiko mai vavalagi,ka tiko voli ga e Viti o cauravou,ka yaco na gauna me sa kaukauwa kina na nodrau veivinakati,ka sa cakacakataki sara me sa gole yani ki valagi o cauravou me rawa ni rau laki sota.
E na gauna sa vakarau biubiu kina o cauravou,sa qai loma tarotarotaka voli o koya se na rairai vakacava beka,nai vakatagedegede ni nona laki ciqomi mai vua na nona i Tau,me vaka ni rau veikilai tu ga ena mona livaliva.
Nai lakolako oqri,e qai kidacalataka ka sega vakadua ni vakabauta nai vakarau ni veiciqomi,ka vakarautaka vua o goneyalewa na veika taucoko kece sara e gadreva,ka laki lomani koya sara vakalevu,me vaka e talaucaki tiko en qaqani sere,-(Toba maravu au kele kina niko veikaroni dear osobo au rui druka dina),ka sa qai vakadinadinataka o tagane ni sa i nona daulomani dina saraga qo.
E vica toka nai vosavosa vaka viti toka ena sere oqo me vaka na -( Vatu lei ni dodomo E mai danuwaci au, Se uci wai e rui kamikamica Au wilika meu KATOA Niu mai donumaki iko Noqui tatau me daru dei ena dina)
VITIFM 92.2FM,92FM,92.6FM.
VITIFM – E KAMICA QAI KACHI!!
Source – Josateki Wainiqolo.


text:
A Volai ena Gauna Cava na iTukutuku me Baleti Jisu?
Me Download
Kena iSau Vakaivolatabu
E vola na yapositolo o Joni me baleta na ivolatukutuku kei Jisu: “E mai tukutuku o koya e raica na ka qo, e dina na nona itukutuku. E kila o koya ni ka e tukuna e dina, moni vakabauta tale ga.”—Joni 19:35.
Dua na vuna eda rawa ni vakabauta kina na ka ratou vola o Maciu, Marika, Luke, kei Joni oya ni ratou a volavola ena gauna era se bula kina o ira na raica na veika e yaco. Era nanuma e levu na vuku ni a volai ena dua tale na gauna e muri, ia e levu ra duavata ni a volai kece na ivola ni oti e walu na yabaki nona mate o Karisito, rairai ena 41 G.V. Era kaya eso tale na vuku ni a volai ena dua na gauna e muri, ia e levu ra duavata ni a volai kece na ivola ni iVolatabu vaKirisi vaKarisito ena imatai ni senitiuri G.V.
Era a bula tu ena gauna ya o ira era raica nona mate kei na nona vakaturi o Jisu, e rawa nira vakadeitaka na itukutuku ena Kosipeli. E rawa tale ga nira vakavotuya na itukutuku cala. E kaya o Parofesa F. F. Bruce: “Ni dua na tikina a vinaka kina nodratou vunau na yapositolo, ya na nodratou vosa ena nuidei ena ka era sa kila tu na vakarorogo; eratou sega ni tukuna ga, ‘Keitou ivakadinadina ena ka kece qo,’ ratou tukuna tale ga, ‘Me vaka oni kila’ (Cakacaka 2:22).”


text:
TOBO E DUA NA BEAR LOALOA LEVU ENA MATA NI KATUBA NEI DUA NA GONEYALEWA ENA 3 NA KALOKO ENA MATAKACACA
Written by Demesi Kakaya on August 3, 2022
Laurai ena i taba e dua na bear loaloa levu ni qiria tu na lali ni katuba nei dua na marama ka via kila ke tawa tiko na vale se sega mai na ceva kei Carolina. E bear tovo vinaka ka yaco tiko na veika oqo ena veimama ni tolu ena matakacaca.
E na gauna e qai mai raica kina ni sa siga na vanua na mata ni katuba ka caqera tu ira na veleti ni kena nodratou manumanu vuka ka mani nanuma o koya me raica mada nodratou i taba . E kidroa taka na marama oqo ni raica na bear loaloa levu qo ni a qiria tu na lali ni nona katuba.
SOURCE : 9 NEWS


text:
ISA LEI KABANI NA LASA OQO
AU NANUMA BEKA NI NA TINI VAKAVO
KO NI SA NA LAKO ENA KENA IVAKARO
BAU NANUMI IRA NA WEKADARU E SO
**SI-I-IVUWALELEI E SIVUWALELE E-E
SIVU WALE AU MATE VEI IKO LEI GONEI
NA VOSA E ROGO MO BAU NANUMA DEI
ME QAI KUA SARA GA NA KENA VEISEI
ISA NOQU KORO ISA AU DIVA DINA
NA CABE NI VULA KEI NA DROMU NI SIGA
MAI NA NUKU VULAVULA DARU DAU GADIVA
NA IYABEYABE NI NOQU SENIROSIA
LEVU NODRA VOSA NA QASE KA TU
KA WALE OQORI KEVAKA KO YALO GU
BAU NANUMI AU KA MO DINA TIKO GA
ME NA QAI YACOVA NA NODARU GAUNA


text:
Luxury vakaitaukei waqavuka Charter mai se ki na Wichita, Overland Park, Kansas City, Olathe, Topeka KS waqavuka e rede au qiri yani 877-682-3999 me baleta na malanivosa totolo ena lala na yavana vuka ni maliwa lala ni veiqaravi ni iwasewase me baleta na bisinisi, Leqa tubukoso, Yadudua na marau vata kei na noqu manumanu maroroi na waqavuka veiyaloni? Me na veivuke vinaka duadua waqavuka kabani o sa rawata ki na nomu icavacava ka tarava volai sara toka vakadodonu ka vakatotolo na ka rawarawa!
Me baleta na bisinisi ni vuka, na veiqaravi ni tu e vakarautaka e dua na vanua vakaitaukei kina na ira na itokani e rawa ni liutaka na bose ni bisinisi ka sega ni vakataotaki vinaka duadua ni nodra gauna ni veilakoyaki. Na nomudou dro rawa dau vakavodoki iko mai ena dua na rara ni waqavuka voleka yani ki na nomu itikotiko kei na kauti iko ki na dua voleka cake ki na nomu icavacava, vakalailaitaki na gauna e gadrevi me baleta na veilakoyaki ni qele nomu ilakolako.
Na lisi ni na veiqaravi eda solia
Mid vakaitaukei ni levu ni jeti Charter
Bibi vakaitaukei jeti Charter vuka
Turboprop vakaitaukei jeti Charter
Lala yavaqu vakaitaukei jeti Charter
Isau ni vakaitaukei jeti Charter
Vs vakaitaukei ni jeti Charter vuka. Kalasi ni imatai na waqavuka vakabisinisi
Nanuma na gauna o ya, vakacegu, kei na betena na vosa e so na tamata era na nanuma beka ni gauna era nanuma kina ni lisitaki na jeti vakaitaukei
Era na rawa ni dua na ka ni veigauna sa oti na gauna ni wawa kevaka o sa redetaki ni dua veiqaravi ni vuka ni tu ni jeti vakaitaukei ena Kansas. Sa rauta na gauna ni wawa vakatautauvata 4 me 6 na miniti. Ko na tekivu na nomudou dro ena levei kina na balavu ni laini ena igunugunu na jeke ni iyaya, ticketing, ka sa vakatorocaketaka sara na tataqomaki ka icili na nomu waqavuka.
O rawa ni vakamatatataka na mataqali kakana mo namaka, na brands ni yaqona o vinakata kei na iwiliwili ni era se itokani o gadreva mo kauta tiko. Sa rawa me vakarawarawataka me vaka na veika e gadrevi ena nomu.
E rawa ni o raica na yavaqu lala me lako mai se ki na Kansas Area’ e dua na vosa e vakayagataki ena cakacaka ni waqavuka me baleta na lesu lala mai ni dua na waqavuka vakaitaukei veivosakitaka dua ga na sala.
Dikeva rawa na nomu na siti voleka duadua e ra me ikuri ni itukutuku ena waqavuka yadua chartering ena Kansas.
Qaravi ni waqavuka ni vuka ni waqavuka volekati au
Lisi ni vanua ni waqavuka vakaitaukei kei na waqavuka raraba eda veiqaravi kina e Wichita, Overland Park, Kansas City, Olathe, Topeka, KS na vanua aerospace waqavuka gacagaca veivukayaki iko
Na ka vinaka duadua me caka ena Wichita, Overland Park, Kansas City, Olathe, Topeka, Kansas Nightlife e cake, Vale ni kana kei na otela railesuva wavokita noqu vanua ni veiqaravi
Waqavuka vakaitaukei Charter Nebraska | Charter ni veiqaravi ena cagi Wichita


text:
Cakaudrove
E tini ka va (14) taucoko na vei-yasana e Viti. O Cakaudrove e dua na yasana vakaturaga mai Vanua Levu, ka ratou wili kina e tolu na yanuyanu vei-volekati sara, o Taveuni, Rabi vata kei Kioa. E 2,816 na Sukuea na Kilomita na levu ni vanua e kumuni vata tu kina na vanua oqo, ka ra lewe 49,344 taucoko na lewe ni vanua e Cakaudrove. O Savusavu e dua na kena tauni levu toka mai Cakaudrove raraba ka ra lewe 4,962 taucoko na lewe ni vanua kina.
E levu sara na Turaga Bale, Marama Bale, Gone Turaga kei na Gone Marama era cavu tu mai kina me vaka-taki : Ratu Sir Penaia Ganilau (na i otioti ni Kovana levu e Viti, kai matai talega ni Peresitedi ka taura nai tutu vaka Tui Cakau e Vanua Levu). Na Turaga na Paraiminisita vakacegu, Hon. Sitiveni Ligamamada Rabuka. Ratu Naiqama Lalabalavu (na Turaga ka taura tu oqo na i tutu vaka Tui Cakau) kei na so tale.


text:
SERE VOU – KAIVESU NI DODOMO – IRIBULI SERAU E LOMAI VIWA
Written by Mika Qalobula on November 25, 2022
‘IRIBULI SERAU E LOMAI VIWA’-Na matasere ka cavutu mai na koro vakaturaga o Delaidamanu mai Naitasiri,ka liutaka tiko o Malakai Nairabo aka Tamai Ju.
‘KAIVESU NI DODOMO’ – Oqo nai talanoa ni nodrau a veikilai e dua na cauravou ni Naitasiri kei na dua na gone yalewa ni Tailevu ni Siga,ka rau a veivosaki tu mai me 3 na yabaki ena gauna e rau se vuli mai kina.
Sa dua na ka na nodrau veimosimositi kei na veivakamenemenei,ena kena kadre cake na veidomoni mosimosi oqo,ka sa tomani sara tiko na nodrau dui bula me vaka ni sa laki cakacaka sara e na dua na Tabana ni Matanitu o cauravou,ka se vuli torocake voli o gone yalewa e koro turaga levu e Suva.
E yaco na gauna me sa laki taura o cauravou nai lesilesi me sa laki veiqaravi e na yasayasa vaka Ra,ka sa dua na ka na nona dau nanumi gone yalewa,me vaka ni rau sa tu veiyawaki,ia,ni yaco me rau dau sota,e rau sa dau veivakayaloqaqataki ena vuku ni nodrau veidinadinati.
Sa qai dua na siga ni rau mai sota ni oti e dua na gauna balavu,rau veitalanoa ka rau veimarautaki,ka qai kerea o goneyalewa vei cauravou,me qai ratou mai duguci koya ni sa vakacavara oti na nona vuli,ka qai tukuna o cauravou ‘ENA WAWA TU ME YACOVA NA GAUNA YALATAKI ME TAURI VOLA KINA O VUNI MARAMA…’,ka sa dua na ka na nona marau o goneyalewa.
Ena nonai lakolako lesu tiko ga nei Cauravou qo ena nona lesu tale ki yasayasa vaka Ra,ni oji ga e tolu na siga ,sa takoso o mate,kacivi na nona bula,ka mai yalana vakadua kina na veikilai mosimosi qo,ia,ena loma ni mosi kei na galili oya,qai nanuma kina na gone yalewa qo me volai edua na sere ka me dau vakananumi tu ni nodrau veidomoni.
VITIFM,92.2FM,92FM,92.6FM.
VITIFM – E KAMICA QAI KACHI!!!
SOURCE – Malakai Nairabo (Tamai Ju)


text:
Sa soli nai vakaro – Beer sales banned at World Cup stadiums in Qatar,FIFA says.
Written by Atu Kurumudu on November 19, 2022
Soli nai vakaro ni kena vakatabui na volitaki ni gunu se na alcoholic beverages ena sotasota levu ni FIFA World Cup ena vei rara ni qito kece e Qatar.
Vakadeitaki nai tukutuktu oqo ni vo toka ga e rua vinaka na siga me tekivu kina na sotasota levu oqo. Walu taucoko na rara ena vakayagataki ena sotasota oqo kei na kena qitori e 64 na qito.
Sala muria na veitalanoa kei ira nai vakalesilesi ni matanitu , era duavata me volitaki ga na gunu ena veivanua tale eso kara vakalaiseni. Na gunu ga na Bud Zero e rawa mera na volia ena gauna ni sara qito.
source:abcnews.go


text:
Vakaraubuka, Noveba 25
E ulu ni yalewa na tagane.—1 Kor. 11:3.
Ena saumitaro vei Jiova kei Jisu o tagane ena sala e qarava kina nona vuvale.(1 Pita 3:7) O Jiova e Ulu ni nona vuvale mai lomalagi kei vuravura. E tu gona vua na lewa me vakarautaka vei ira na luvena na lawa me baleta nodra itovo, e raica tale ga mera muria. (Aisea 33:22) O Jisu e ulu ni ivavakoso vaKarisito. E tu gona vua na lewa me vakarautaka na kena lawa, e raica tale ga me muri. (Kala. 6:2; Kolo. 1:18-20) Me vakataki Jiova kei Jisu, e tu tale ga na lewa vei ulunivuvale me vakatulewataka na ka e vauca nona vuvale. (Roma 7:2; Efeso 6:4) Ia e vakaiyalayala na nona lewa. Ena sala cava? E dodonu me yavutaka ga nona vakatulewa ena ivakavuvuli ena Vosa ni Kalou. (Vkai. 3:5, 6) Ena sega ni lewa na ulunivuvale na ka mera muria eso tale na vuvale. (Roma 14:4) Ke ra sa lelevu na luvena ra qai biubiu mai vale era na dokai koya tiko ga, ia era sa na sega ni okati ena nona veiliutaki.—Maciu 19:5. w21.02 2-3 ¶3-5
Vakarauwai, Noveba 26
Qaravi ira na [kainomu].—1 Tim. 5:8.
Dua na sala bibi e vakaraitaka kina na ulunivuvale ni lomana nona vuvale, ya ni vakarautaka na veika vakayago me ratou bula kina. Ia e vinakati me nanuma tiko ni bibi sara me vakarautaka na veika vakayalo, me ratou veiwekani voleka kei Jiova nona vuvale. (Maciu 5:3) Ni sa voleka tu ni mate o Jisu a via vakadeitaka ni na karoni vinaka o Meri. Dua na ka nona vutugu, ia se tataunaki tinana tiko ga vei Joni na yapositolo. (Joni 19:26, 27) Ena rairai levu na itavi e qarava e dua na tacida e ulunivuvale. De dua e cakacaka saumi qai vinakati me cakacaka vakaukaua, ni na vakacaucautaki o Jiova ena nona ivakaraitaki vinaka. (Efeso 6:5, 6; Taito 2:9, 10) Ena rairai tiko tale ga nona itavi ena ivavakoso, me vaka na veivakatawani, me gumatua tale ga ena cakacaka vakavunau. E bibi tale ga me vulica wasoma na iVolatabu kei watina kei ratou na luvena. E macala ga ni ratou na vakavinavinakataka nona sasaga me ratou marau, me ratou bulabula vakayago, vakayalo tale ga.—Efeso 5:28, 29; 6:4. w21.01 12 ¶15, 17
Sigatabu, Noveba 27
[Na yalewa vakawati vinaka] e vakaraica na ka e caka tiko ena nona vale.—Vkai. 31:27.
Ni vakamacalataki ena Vosa ni Kalou na yalewa vakawati maqosa, e tukuni ni rawa ni qarava vinaka nona vuvale, e voli qele qai volitaka, e caka bisinisi tale ga. (Vkai. 31:15, 16, 18) E sega ni bobula o yalewa me kua ni tukuna nona rai. Ia ena nuitaki koya o watina, e rogoca tale ga nona vakatutu. (Vkai. 31:11, 26) Ni vakaraitaka na veidokai o tagane, ena rawarawa me vakamalumalumu vua o watina. E levu na ka e rawata o Jisu, ia e sega ni nanuma ni veibeci nona vakamalumalumu ena veiliutaki i Jiova. (1 Kor. 15:28; Fpai. 2:5, 6) Na yalewa maqosa e muria na ivakaraitaki i Jisu, ena sega ni nanuma ni veibeci nona vakamalumalumu vei watina. Ena tokoni watina ni lomani koya, ia koya e bibi sara e lomani Jiova, e dokai koya tale ga. E bibi me vakamalumalumu na yalewa lotu vaKarisito vei watina, ia ena sega ni talairawarawa vua ke vinakata me beca na lawa se ivakavuvuli vakaivolatabu. w21.02 11 ¶14-15; 12 ¶19


text:
YALI TIKO O ESTHER VULAONO YABAKI 18.
Written by Maikeli Radua on February 22, 2022
Esther Hope Vulaono
Kerea tiko na tabacakacaka ni ovisa na noda veivuke na lewenivanua ena kena  vakatakilai mai na vanua e tiko kina o Esther Hope Vulaono yabaki 18 mai Nakasi.
Tukuni ni a tiko o Esther ena dua na soqo ni siga ni sucu mai Raiwai ena i ka 19 ni siga ni vula qo o Veverueri, ena kena matakalailai a sa biubiu mai me sa gole ki nodratou vale i Nakasi e se sega tikoga ni laurai ena gauna qo.
Na nona yali tiko qo o Esther a qai ripotetaki yani ena Totogo Police Station.
Kevaka o kila tiko na vanua e tiko kina na goneyalewa qo ena gauna saraga qo qiri kina Crime Stoppers ena naba na 919.
Kena i tukutuku matata o na rogoca ena Vitifm 92.2FM/92.6FM/92.0FM


text:
Marika
Chapter 8
Ena dua na siga ni gauna o ya, era sa lewe levu sara ga kina na tamata ka sega ni dua na kakana me ra kania, a sa kacivi iratou mai na nona tisaipeli o Jisu, ka tukuna vei iratou,
2 Au sa rui lomani ira na lewe vuqa, baleta ni ra sa mai tikoga oqo vata kei Au me tolu mai oqo na siga ka sega ni ra bau kana.
3 "Kevaka me'u na vakatalai ira kina nodra dui veivale ni lala tu na ketedra, ena so vei ira ena rebo e gaunisala; ka ni so era lako sara mai vakayawa."
4 E ratou sa tukuna vua na nona tisaipeli, "e rawa li vakacava ni sa vanua liwa oqo mera mamau o ira ena madrai?"
5 A sa tarogi iratou o koya, "e vica nai buli madrai sa tiko vei kemudou?" E ratou sa tukuna, "e vitu."
6 Sa qai vakaroti ira na lewe vuqa mera dabe sobu ena qele. A sa taura na vitu nai buli madrai ka vakavinavinakataka, sa qai dovia ka solia vei iratou na tisaipeli meratou solia yani; ka ratou sa wasea vei ira na lewe vuqa.
7 Ka so talega na ika lalai sa kau mai, a sa masulaka o koya, ka tukuna vei iratou me ratou solia yani vei ira.
8 A ra sa kana ka mamau kecega, sega tale e vitu na ketekete lelevu na kena e vo.
9 O ira na kana oqo e rauta tiko ni ra lewe va na udolu. Sa qai vakatalai ira yani o koya.
10 Ka vakasauri sa vodoi waqa kei ira na nona tisaipeli, ka lako ki na yasana o Talimanuca.
11 A ra sa lako mai na Farisi ka mai vakavu veileti vua, ena nodra via vakatovolei koya, ka me ra raica e dua nai vakatakilakila mai lomalagi.
12 Ia sa tara vakabibi na yalona, ka tukuna, "na cava era via raica kina e dua nai vakatakilakila nai taba tamata oqo? Au tukuna vei kemudou na ka dina, ena sega ni dua nai vakatakilakila ena soli vei ira nai tabatamata oqo."
13 A sa biuti ira tu, ka vodoka na waqa me lako tale yani ki tai kadua.
14 Ka ratou guilecava na tisaipeli me ratou kauta na madrai, sa dua bauga nai buli madrai e tiko ena loma ni waqa.
15 A sa tataunaka vei iratou, ka vaka, "dou rogoca vinaka, mo dou qarauna tiko na nodra leveni na Farisi kei na nona leveni o Eroti."
16 E ratou sa veivosaki vaka iratou ga, ka vaka, "e rairai baleta ni sega vei kedatou na madrai."
17 Ia ni sa kila o Jisu, sa tukuna vei iratou, "a cava dou veivosakitaka kina baleta na sega ni madrai? Dou se sega ga ni vakasamataka mo dou kila rawa? E se tiko beka ga vei kemudou na lomaqa?
18 E se sega ga ni dou rai rawa li, ni sa tiko na matamudou? E se ga sega ni dou rogoca rawa li, ni sa tiko na daligamudou? E se sega tikoga ni dou vakasamataka rawa li?
19 Ni'u dovia na lima nai buli madrai vei ira na lewe lima na udolu, ka e vica li na ketekete dou vakasinati ena kena vo?" E ratou tukuna vua, "e tinikarua."
20 "Vaka talega kina na vitu nai buli madrai ena noqu dovia vei ira na lewe va na udolu, e vica li na ketekete dou vakasinaita ena kena vo?" E ratou tukuna, "e vitu!"
21 Sa tukuna o koya vei iratou, a cava ga dou veinanuyaka kina ka sega ni vakasamataka rawa?
22 A sa lako mai o koya ki Veciseita; ka ra sa kauta mai vua e dua na tamata mataboko ka masuti Koya me bau tara.
23 Sa qai taura o koya na liga i mataboko ka tubera kina i bili ni koro. Ni sa kasivita na mata i mataboko ka tabaka ena ligana ruarua, a sa tarogi koya se sa bau raica e dua na ka.
24 A sa rai cake o koya ka tukuna, "au sa raica na tamata ni ra sa vaka na vunikau, sa veilakoyaki."
25 Sa tabaka tale na matana ena ligana ka cakava me rai cake. A sa vakasukai tale vua na nona raica vinaka na veika kecega.
26 A sa vakatalai koya ki nona vale, ka tukuna vua, "mo kua tale ni lako kina koro, se mo tukuna vua e dua e nakoro."
27 E ratou sa lako kina veikorokoro vaka Sisaria Filipai o Jisu kei iratou na nona tisaipeli; a sa tarogi iratou na nona tisaipeli e gaunisala, ka vaka, "O cei era tukuna na tamata me baleti Au?"
28 E ratou tukuna vua, "O Joni na dauveipapitaiso; ia eso sa tukuna, o Ilaijia; eso tale era tukuna, ni dua vei ira na parofita."
29 Sa tukuna o koya vei iratou, "ia o cei dou tukuna oi kemudou me baleti Au?" A sa vosa o Pita ka tukuna vua, "oi kemuni na Karisito."
30 A sa vakadreti iratou sara vakabibi o Koya, ka me ratou kakua ni tukuni koya vua e dua.
31 Sa qai tekivu me vakatavuvulitaka vei iratou, ni na sotava na luve ni tamata e vuqa na veika rarawa, ka ena besetaki mai vei ira na qase kei ira na bete levu kei ira na daunivolatabu, ena qai vakamatei ka tucake tale ni oti e tolu na siga.
32 Sa tukuna vakamatata vei iratou na vosa oqo. A sa kauti Koya vakatikitiki o Pita ka cudruvi Koya.
33 Ia sa vuki vua ka raici iratou na tisaipeli, ka vunauci Pita, ka vaka, "lako tani ki dakuqu Setani! Ni o sa sega ni tu ena yasa ni Kalou, ia ena yasa e vakatamata."
34 Sa qai kacivi ira mai na lewe vuqa kei iratou talega na Nona tisaipeli vua, ka tukuna vei ira, o koya yadua sa gadreva me muri Au mai me kakua ni nanuma na ka me baleti koya, me colata ga na nona kauveilatai, ka muri Au.
35 O koya sa via maroroya na nona bula ena vakayalia, ia o koya sa vakayalia na nona bula ena vukuqu ena maroroya.
36 "A cava na betena vua na tamata kevaka e rawati vuravura taucoko, ka me vakayalia kina na nona bula?"
37 "e dua li na ka e rawa ni solia na tamata me veisau vata kei na bula?"
38 Vei koya ena madualaki Au kei na noqu vosa, vei ira nai tabatamata i valavala ca ka dauveibutakoci oqo, ena madualaki koya talega na luve ni tamata ena gauna ni nona lako mai ena i ukuuku nei Tamana kei ira na agilosi yalosavasava.